Al Jazeera će graditi svoje sjedište na području općine Centar - Akta.ba\nAl Jazeera će graditi svoje sjedište na području općine Centar\nNačelnik Općine Centar Nedžad Ajnadžić i direktor Al Jazeere Balkans Tarik Đođić potpisali su notarski ugovor o kupoprodaji zemljišta.\n27.09.2019. 07:56 Izvor: / Akta.ba\nPodsjećamo, Općinsko vijeće Centar je na 40. redovnoj sjednici donijelo odluku o načinu i uslovima prodaje neizgrađenog građevinskog zemljišta planiranog za izgradnju stambeno poslovnih objekata kolektivnog stanovanja K 28 i K 29 na lokalitetu Šip, a u skladu sa Regulacionim planom Poslovna zona Šip. Na osnovu donesene odluke Općinskog vijeća, objavljen je javni konkurs o prodaji zemljišta, a nakon provedenog postupka javnog nadmetanja, kao najpovoljniji ponuđač odabrana je Al Jazeera Balkans.\nNačelnik Ajnadžić je prilikom potpisivanja ugovora istakao da izgradnja stambeno-poslovnih objekata na lokalitetu Šip treba biti u funkciji Inovacijsko-tehnološkog parka koji je prostorno-planskom dokumentacijom predviđen u blizini ovih lokacija.\n"Radujemo se da renomirana televizijska kuća Al Jazeera Balkans ostaje na području ove lokalne zajednice. Naš krajnji cilj je da na ovom lokalitetu bude smješten budući IT park koji će imati neizmjeran značaj za privredni razvoj i Kantona i Općine Centar, mogućnost zapošljavanja više stotina, a u perspektivi i više hiljada visoko stručnih kadrova", istakao je Ajnadžić.\nDirektor Đođić je upoznao načelnika Ajnadžića sa poslovanjem Al Jazeere Balkans, te o planovima izgradnje na pomenutoj lokaciji.\n"Naša namjera je da oplemenimo i razvijemo ovaj prostor za rad 260 visokoobrazovanih uposlenika u svjetskim razmjerama tehnički i tehnološki najsavremenijim uslovima za daljnji razvoj ove informativne kompanije, a posebno smo obradovani činjenicom da je na širem lokalitetu planirana izgradnja Inovacijsko-tehnološkog parka", kazao je Đođić.\nPodsjećamo da je u proteklom periodu Općina Centar u saradnji sa Vladom Kantona Sarajevo obezbijedila finansijska sredstva u ukupnom iznosu od oko 2,7 miliona maraka uz obavezu Zavoda za izgradnju Kantona Sarajevo da za ova sredstva izgradi glavnu saobraćajnicu sa cjelokupnom komunalnom infrastrukturom za pristup budućim poslovnim zgradama IT kompanija. U želji da se stvore nove lokacije za izgradnju poslovnog sadržaja ovog karaktera, kako bi što veći broj kompanija, domaćih i stranih, mogao praviti biznis na ovom jedinstvenom prostoru, planira se proširenje obuhvata inovacijsko-tehnološkog parka.\nPotpisivanju ugovora u ime Općine Centar prisustvovali su savjetnici načelnika Dževad Bećirević i Mustafa Resić, te pomoćnici načelnika Belma Bašović i Samir Šehović, a u ime Al Jazeere Balkans menadžer za istraživanja i obuke Edin Smajić.


Odbornici Jeleni Đorđević nije produžen ugovor o radu jer se vratio radnik sa bolovanja i više nema potrebe za njenim angažovanjem, kaže direktorka JKP “ Objedinjena naplata” Jelena Stojanović\nTo što odbornici nije produžen ugovor o radu nema nikakve veze sa njenim javnim istupanjima u vezi sa glasanjem o Niškom aerodromu, kaže direktorka\nOna kaže da “niko iz vladajuće koalicije nije vršio pritisak na nju da ne produži ugovor o radu Đorđevićevoj već da je u ovom slučaju morala da poštuje zakon”\nOdbornici Đorđević, koja je do skora pripadala Jedinstvenoj Srbiji, i koja je javno saopštila da će glasati protiv poklanjanja Aerodroma “ Konstantin Veliki” u Nišu državi , samo petnaestak dana nakon takvog istupanja nije produžen ugovor o radu na određeno vreme u “ Objedinjenoj naplati”, gde je zamenjivala privremeno odsutne radnike.\nfoto: privatni facebook\n-To što odbornici nije produžen ugovor o radu nema nikakve veze sa njenim javnim istupanjima da će glasati protiv odluke da vlasništvo Niškog aerodroma bude preneto na državu . Kao direktorka samo sam poštovala zakon, a u ovom slučaju ne postoji pravni osnov da Đorđevićeva i dalje bude zaposlena kod nas-rekla je direktorka “ Objedinjene naplate”.\nNa pitanje Medijske kutije kako to da sada ne može da se produži njen ugovor o radu, kada je on do sada produžavan nekoliko puta, kada god se ukazala potreba da ona zameni nekog od provremeno odsutnih radnika, direktorka je odgovorila da “ ne može da tera radnike da idu na bolovanje da bi mogla da oslobodi radno mesto za Đorđevićevu”.\nOdbornica je, inače, bila zaposlena u ovom javnom preduzeću od 2. novembra 2016. godine.\n-Zadovoljni smo njenim radom i ukoliko se bude ukazala potreba sigurno ćemo je opet angažovati-kazala je direktorka Stojanović.\nDirektorka je kazala da “niko iz partija vladajuće koalicije nije vršio pritisak na nju da ne produži ugovor o radu odbornici Đorđević” i dodala da ona lično nije član nijedne stranke.\nOdbornica Đorđević je predhodno ocenila da je njen otkaz “čist politički revanšizam”.\n– Znala sam da će me otpustiti jer sam se usprotivila nalogu stranke, koja je deo vladajuće koalicije u Nišu. Odmah posle najave da ću glasati protiv odluke o Niškom aerodromu ,isključena sam iz Jedinstvene Srbije- kazala je ona.\nĐorđević je dodala da se ne kaje što je tako odlučila jer “mora da se bori za interese svog grada Niša i građana koji su glasali za nju”.\nDIREKTORKA SUMNJA DA ODBORNICA VRŠI PRITISAK DA JOJ SE PRODUŽI UGOVOR\n-Jelena Đorđević je bila upoznata sa činjenicom da se sa bolovanja vraća radnik na čijem je mestu radila. Sumnjam da je namerno izašla u javnost sa stavom da neće podržati odluku o Aerodromu kako bi na taj način izvršila pritisak da joj se produži ugovor o radu-rekla je direktorka “ Objedinjene naplate”.


I.N.SARAJEVO: OTVORENA VIDOVDANSKA HUMANITARNA AUKCIJA SLIKA (FOTO)\nI.N.SARAJEVO: OTVORENA "VIDOVDANSKA HUMANITARNA AUKCIJA SLIKA" (FOTO)\n"Želimo da ovom aukcijom, koja je inicijativa banjalučkog slikara Branka Miloševića, pomognemo srpskom narodu na Kosovu i Metohiji i toj kategoriji stanovništva kojoj je neophodna pomoć svih nas", rekao je predsjednik banjalučkog Odbora za pomoć Kosovu i Metohiji Milorad Arlov.\n"Pozivam sve i ovdje u Istočnom Sarajevu i cijeloj Republici Srpskoj da kupe sliku ili na bilo koji drugi način pomognu ovaj projekat, jer je to trajni spomenik pomoći Republike Srpske srpskom narodu na Kosovu i Metohiji. Ako ga svi zajedno izgradimo, kao da smo manastir sagradili", naglasio je Arlov.\n"Posebno raduje činjenica da je ova izložba koja putuje Republikom Srpskom, a kojoj su se pridružila djela nastala na našoj drugoj likovnoj koloniji `Beli vuk`. Značajno je što smo imali veliki broj akadamskih slikara koji su stvarali djela, ali i koji su pokazali veliku humanost", rekao je Ćosić.\n"Sloboda je sinonim onoga za šta se Gavrilo Princip borio, ali ne samo srpskog, nego i ostalih naroda na ovim prostorima. Najskuplju cijenu te slobode je platio srpski narod, koji je i dan danas plaća na Kosovu i Metohiji", rekao je Ćosić.\n"U okviru aukcije izloženo je oko 30 djela autora iz Republike Srpske, a desetak radova nastalih na likovnoj koloniji je pridruženo izložbi. Takođe, Art simpozijum `Jahorina` je donirao nekoliko slika", rekao je Popović.\nJedan od učesnika likovne kolonije "Beli vuk" Jelena Božović Đorđević iz Beograda izrazila je veliko zadovoljstvo učešćem na koloniji, napominjući da radovi ostaju ovdje.


Stiže nam sunčani vikend - Ozonpress :: internet portal\nU Srbiji će danas biti promenljivo oblačno vreme, mestimično sa kišom, na planinama sa snegom, a najviša dnevna temperatura iznosiće od šest do 11 stepeni.\nKako je saopštio Republički hidrometeorološki zavod, samo će na severu i zapadu Srbije biti pretežno sunčano vreme. Najniža temperatura vazduha iznosiće od minus tri do dva stepena, a vetar će biti slab i umeren severni, na planinama povremeno jak.\nU Srbijii će, prema izgledima vremena za sedam dana, do 26. marta, biti toplije vreme, uz postepeni porast dnevnih temperatura. U petak i za vikend biće pretežno sunčano vreme, a zatim će biti promenljivo oblačno vreme.\nSredinom sledeće nedelje će mestimično biti kratkotrajna kiša i pljuskovi, a u utorak i sredu u košavskom području očekuje se pojačan jugoistočni vetar.


Delhaize (Delez) prodao je svoje objekte u Albaniji - Retail Serbia\nTrgovinski lanac Delhaize (Delez) prodao je svoje objekte u Albaniji grčkom Marinopulosu u februaru ove godine.\nIznos za koji su objekti prodani još uvek nije poznat ali je potvrda o prodaji sitgla iz centrale u Belgiji. Ova transkacija ne bi trebala da ima uticaja na poslovanje Delhaiza u Srbiji, koji kupovinom Delta Maxi-ja ima 363 prodajna mesta i oko 10860 zaposlenih.\nU toku ove godine Delhaize planira da otvori 150 novih prodajnih mesta u svetu i da nastavi sa ekspanzijom na tržištima gde je prisutan.\nU Srbiji, Delhaize će ove godine izgraditi veliki distributivni centar čiji će kamen-temeljac biće položen 25. aprila u Staroj Pazovi.\nDatum poslednje izmene 24 april 2013


februar 28, 2020 - 6:37 popodne Kod vijesti : 1013758 Izvor : ABNA Link:\nU tužbi se navodi da je američka zračna baza Ramstein u zapadnoj Njemačkoj, koju američke snage koriste za kontrolisanje dronova iznad Afrike i Bliskog istoka, imala ulogu u operaciji koja je dovela do atentata na istaknutog iranskog generala.\n„Kontrolni signali za napad dronom mogli su biti transmitovani samo preko satelitske stanice na njemačkoj teritoriji, američke zračne baze u Ramsteinu“ – rekao je zastupnik Aleksander Neu u svojoj izjavi.\n„Ne možemo dalje prihvatiti da federalna vlada krši međunarodni zakon omogućavajući i podržavajući ilegalni američki rat dronovima“ – dodao je on.\nOva partija također optužuje vladu Angele Merkel zbog negiranja tog pitanja.\nAmeričke zračne snage izvele su ilegalni napad na konvoj u kojem se nalazio iranski general Kasim Sulejmani, zajedno sa svojim kolegama i saborcima, u na prostoru Međunarodnog aerodroma Bagdad u Iraku.


Cassano: "Ne bih volio biti u timu kojeg trenira Sarri" | Ju1897.net\nCassano: "Ne bih volio biti u timu kojeg trenira Sarri"\nObjavio: Dena u 14:38h / Kategorija: Izjave\nAntonio Cassano tvrdi da ne bi želio biti dijelom tima kojeg trenira Maurizio Sarri za koji smatra da ne igra najbolji fudbal u Italiji, te dodaje da Paulo Dybala i Philippe Coutinho nisu šampioni.\n"Juventus će još jednom lako osvojiti Scudetto. Oni su na višem nivou u usporedbi sa drugim timovima Italije. Tim i struktura kluba su odlični, dok je i na klupi Massimiliano Allegri mnogo jači od ostalih. Još uvijek se povremeno čujemo i razgovaramo," izjavio je Cassano u razgovoru sa rimskim sportskim dnevnim listom Corriere dello Sport.\n"Paulo Dybala je dobar igrač, ali on nije šampion. Prošle je sezone bio u sjajnoj formi i uspoređivali su ga sa Leom Messijem, na što bih se najradije nasmijao. Nemojmo se molim vas niti šaliti na ovaj način. Leo je sasvim drugi nivo. Jedina tri šampiona u Italiji su Gianluigi Buffon, Miralem Pjanić i Gonzalo Higuain."\nU posljednje vrijeme su mediji sa Čizme dosta kritikovali igru Allegrijevog tima, naspram Sarrijevog za kojeg stilom tvrde da igra najbolji fudbal, a na to se osvrnuo i 35-godišnjak. "Tko kaže da Napoli igra najbolji fudbal u Italiji? Sarri poznaje način kojim solidne igrače može uigrati jako dobro, ali raditi sa šampionima i dolaziti do rezultate poput Allegrija, Josea Mourinha, Carla Ancelottija, Fabia Capella i Pepa Guardiole je ipak mnogo komplikovanije. Ne bih volio biti u timu kojeg trenira Sarri."\nNa kraju intervjua Cassano se osvrnuo i na trenutne vrijednosti fudbalera. "Trenutne cijene fudbalera su smiješne. Ako je Coutinho, koji nije šampion, plaćen od strane Barcelone 160 miliona eura, tada Messi mora vrijediti 600, odnosno Cristiano Ronaldo 400 miliona eura. Uz takve cifre, Lorenzo Insigne je igrač vrijedan barem 100-110 miliona eura."


Ljuljaška za bebe kendrick\nLjuljaška za bebe kendrick Šifra: 276.11442\nIngenuity ljuljaška umiriće Vašu bebicu automatskim podešavanjem ljuljanja, sa 12 umirujućih melodija i sa 2 položaja naslona. Kompaktni i sklopivi dizajn male ljuljaške čini ga idealnim za putovanja ili jednostavno pomijeranje po kući. Možete se odmoriti znajući da je beba na sigurnom zahvaljujući podesivom sigurnosnom pojasu u 5 tačaka. Mekane igračkice čine ovu ljuljašku idealnom za Vašu bebu.\n• Za djecu uzrasta od 0+ mjeseci do 9 kg\n• Posjeduje tehnologiju za uštedu energije (tri puta duže se ljulja od standardne - Hybridrive Technology)\n• 12 melodija\n• Poseduje tajmer za ljuljanje u 3 opcije trajanja: 30, 40 i 60 min\n• Sklapanje kompaktno. Ne zauzima puno prostora\n• Potrebne 4 C baterije koje nisu uključene u paket


Za kulturne manifestacije u Banjaluci 190.000 KM - Banjaluka Live - Najnovija dešavanja\nBANJALUKA – Za podršku projektima iz kalendara kulturnih manifestacija za iduću godinu, Banjaluka će izdvojiti 190.000 KM. Ovaj dokument naći…\nBANJALUKA – Za podršku projektima iz kalendara kulturnih manifestacija za iduću godinu, Banjaluka će izdvojiti 190.000 KM.\n“U kalendar kulturnih manifestacija uvršteni su događaji kojima će biti pružena podrška na različite načine, od novčane, ustupanja prostora, pa do podrške prilikom promocije. Kroz ovaj kalendar, Grad će podržati brojne tradicionalne manifestacije, poput Kočićevog zbora, Dana Vlade Miloševića, Đurđevdanskog festivala dječije pjesme, Teatar festa, Noći muzeja i druge, a konačan spisak podržanih manifestacija biće poznat kada Skupština grada usvoji ovaj dokument”, kazao je Neven Stanić, načelnik Odjeljenja za kulturu, turizam i socijalnu politiku.\n“Naš prvi kriterijum je kvalitet i toga se strogo pridržavamo. Važno je da ti programi zadovoljavaju kulturne potrebe naših građana, a sa druge strane, nastojimo da organizacijom ovih manigfestacija privučemo i turiste. Istovremeno, važno je da zadržimo kontinuitet u realizaciji manifestacija međunarodnog karaktera poput festivala koji imaju takmičarski karakter i koji, kroz zdravu konkurenciju, svake godine donesu neki novi kulturno-umjetnički sadržaj”, dodao je Stanić.\nKarantin u dvorani “Obilićevo” ispunjava sve propisane standarde – Virus korona\nBANJALUKA – Štab za vanredne situacije grada Banjaluke kategorički demantuje i u potpunosti odbacuje insinuacije o navodnim nehumanim uslovima gradskog…


Suosnivaču LinkedIna trebalo 15 godina da pronađe svoju karijeru - Bizlife.rs\nSuosnivaču LinkedIna trebalo 15 godina da pronađe svoju karijeru\n10:45 Beograd, 14/05/2013\nReidu Hoffmanu, suosnivaču LinkedIna trebalo je 15 godina nakon diplome da shvati šta da radi sa svojim životom.\nOvaj američki milijarder, čija kompanija na tržištu vredi 19 milijardi dolara, najpre je mislio kako želi da bude univerzitetski profesor, ali tu ideju je napustio kako bi pokrenuo nekoliko kompanija, koje su uglavnom propale.\nOn je nedavno objavio knjigu „The Start-up of You“ zajedno sa Benom Casnochaom, a kako bi knjigu približili čitaocima napravili su slide-show koji su predstavili studentima.\n>>> Pet ključnih saveta za uspeh prema koosnivaču Twittera\nU ovoj prezentaciji Hoffman govori o tome da je svestan brige miliona studenata širom sveta o izboru karijere i činjenice da većina misli kako za to još nisu spremni.\nOn kaže da je fakultet tu da pripremi za opstajanje i napredak u poslovnom svetu, ali se poslovni svet u međuvremenu izmenio. Ne postoji više put u karijeri koji je stabilan, jer konkurencija može da dođe sa različitih strana.\nHoffman smatra da je sasvim u redu ako ste blizu diplomiranja, a osećate neki nemir. Ta nesigurnost koja se oseća u vezi budućnosti prati ljude ceo život, jer je pravljenje karijere, prema njegovom mišljenju, doživotni proces.\n>>> Saveti koji su čelnike najvećih kompanija učinili uspešnim\n„Kada sam ja diplomirao, mislio sam da znam šta hoću da radim i nisam bio u pravu. Trebalo mi je 15 godina da shvatim kako glasi ime onoga čime želim da se bavim. To je preduzetništvo,“ kaže Hoffman u prezentaciji.\nOn kaže da je usput razvio obrazac uspeha i neuspeha, a studentima je predstavio tri tajne za uspešne diplomce, a to su: Takmičenje, Umrežavanje i Rizik.\n>>> On ima 19 godina i daje vam savete za uspešan online biznis\nTo je i osnovna poruka prezentacije: Razvijanje kompetativne prednosti, stvaranje sopstvene mreže kontakata, i preuzimanje inteligentnih rizika.


Takozvani "Tamarin zakon", odnosno izmene i dopune Zakona o zaštiti od požara koji je na snazi od 2009, usvojene su prošle nedelje u Skupštini Srbije.\nOne bi trebalo da značajno poboljšaju bezbednosne standarde u oblasti protivpožarne zaštite i isprave mnoge propuste.\nPojačane inspekcijske kontrole naterale su vlasnike pojedinih lokala da ispune sve propisane uslove protivpožarne zaštite. Problem je što ni do danas nije najjasnije šta to podrazumeva, kaže Dragan Stanojević iz Udruženja ugostitelja. Godinama se zalažemo da se uvede red u tu oblast i pooštre uslovi za otvaranje lokala, ali i posle „Tamarinog zakona“ ostaje mnogo nedoumica, kaže Stanojević.\nNpr, ono što je standard u protivpožarnoj zaštiti u Evropi, da se vrata lokala otvaraju ka spolja da ne bi došlo do zagušenja u kriznim situacijama, kod nas ne postoji. Sva vrata otvaraju se unutra, a za ona koja su „ka spolja“, komunalna inspekcija piše kaznu za zauzeće javne površine.\nVelika promena trebalo bi da bude pooštravanje procedure za otvaranje kafića, ali i tu se nije ništa promenilo, misli Dragan Stanojević. Kao i pre, za otvaranje lokala, dovoljno je da se registrujete u APR-u, jedino što sada morate pribaviti i potvrdu Mupa o ispunjenosti protivpožarnih uslova.\nNajveći izazov za implementaciju Tamarinog zakona se nazire: Kako naterati Državu da poštuje svoje obaveze!?


Radnici bez granica\nU Sjedinjenim Državama i Evropi postojano smanjenje uticaja sindikata dovelo je do nagađanja da bi moglo da nestane kolektivno organizovanje radnika koji se zalažu za svoja prava.\nPočetkom meseca, u Kaliforniji, savez 12 sindikata porazio je četiri zakonska predloga guvernera Arnolda Švarcenegera, kojim bi se ukinula radnička prava i beneficije. Taj savez sindikata zastupa dva i po miliona radnika, pretežno bolničarki, nastavnika, policajaca, i vatrogasaca, čime je dokazano da američki sindikati i dalje imaju uticaj.\nProfesor istorije sindikata na univerzitetu Kalifornije, i autor nove knjige ”Ugroženi sindikati, ” Dejvid Brodi, kaže :\n”Trenutno smo na samom dnu industrijkih zemalja kada se govori o zastupanju radnika.”\nProfesor javnog menadžmenta na Američkom univerzitetu u Vašingtonu, Robert Tobajas, smatra da su evropski sindikati mnogo više uključeni u politiku od američkih radničkih organizacija :\n”Evropski sindikati su sasvim drugačiji od američkih, jer američki sindikati bave pravima radnika putem pregovora i kolektivnih sporazuma. U Evropi, sindikati su postali deo političkog procesa i političkih težnji, što uključuje i uticaj na zakonodavni proces.“\nU mnogim zemljama, uključujući Britaniju, Australiju, i, Izrael, postoje i laburističke stranke koje zastupaju interese radnika. Američki radnički pokret je uvek bio usredsređen na privredu i radna mesta. Mnogi istoričari su ukazali da je snaga američkih sindikata zasnovana na solidarnosti radnika i njihovoj spremnosti da počnu štrajk. Medjutim, to se izmenilo 1981. godine, kada je predsednik Ronald Regan prekinuo štrajk kontrolora leta, i zamenio sve vladine službenike koji su otišli da štrajkuju. Otada su ekonomske promene umanjile moć sindikata u mnogim delovima sveta. Neki analitičari iznose da na to utiče sve veća moć multinacionalnih korporacija koje mogu da premeštaju svoje pogone iz jedne u drugu zemlju tragajući za najjeftinijom radnom snagom.\nProfesor Brodi kaže da smanjenje broja pripadnika radničkog pokreta, ne znači i propast sindikata. Po njegovom mišljenju, slično sindikatima, mnoge industrijske grane su se razvijale od lokalnog, preko regionalnog do nacionalnog nivoa. Danas, kaže Brodi, globalizacija industrijskih grana i usluga, zahteva i internacionalizaciju sindikata. Predstavnik međunarodnog sindikata lučkih i skladišnih radnika, sa sedištem u Kaliforniji, Stiv Stalon, kaže da globalizacija može i da koristi radnicima. Mnogi analitičari su ukazali da bez obzira na broj članova sindikata, radnički pokret neće biti ugašen, sve dok ima poslodavaca i službenika. Ukoliko radnici smatraju da su iskorišćeni, pronaćiće načine da se organizuju i bore za sopstvene interese.


Vesti online / Vesti / Srbija / Dva Srbina oslobođeni optužbi za ubistvo kosovskog specijalca\nDva Srbina oslobođeni optužbi za ubistvo kosovskog specijalca\nTročlano sudsko veće Euleksa oslobodilo je u ponedeljak Radovana Radića i Milovana Vlaškovića iz Zubinog Potoka optužbe za ubistvo policajca ROSU, Envera Zumberija, 26. jula 2011.\nKosovski specijalac ubijen tokom nereda na prelazima Jarinje i Brnjak\nPošto je prošle nedelje odbrana dvojice Srba iz Zubinog Potoka održala svoje završne reči, danas im je u Osnovnom sudu u Severnoj Mitrovici sudsko veće, kojim je predsedavao Euleksov sudija Paolo Tekseira, izrečena oslobađajuća presuda po svih sedam tačaka optužnice.\nRadića i Vlaškovića optužnica je teretila za niz krivičnih dela - teško ubistvo, pokušaj teškog ubistva, neovlašćeno vlaništvo, kontrola, posedovanje, ili upotreba oružja, ometanje službenog lica u vršenju službene dužnosti, ugrožavanje javnog saobraćaja, izazivanje opšte opasnosti i učestvovanje u masi koja vrši krivično delo.\nJedan od branilaca advokat Nebojša Vlajić izrazio je zadovoljstvo današnjim ishodom suđenja\n- Ovo je pobeda pravde na Kosovu, i ovo je pobeda dvojice malih ljudi koji su uspeli da dokažu da nemaju nikakve veze sa teškim zločinom za koji su optuženi. Nažalost oni nisu jedini koji su na Kosovu u takvoj situaciji, ali sam vrlo srećan zbog toga što su uspeli da se oslobode tih lažnih optužbi - kazao je Vlajić.\nOn je rekao i da se ponovo postavlja pitanje kako radi Euleksovo Tužilaštvo na Kosovu i šta je za njih dovoljno da bi neosnovano i neopravdano na osnovu lažnih optužbi ovako dugo drzali ljude u pritvoru.\n- Jedan od okrivljenih danas (Radovan Radić) je čitavu godinu dana proveo u pritvoru dok je dokazao ono što smo tvrdili od početka - da nema nikakvih dokaza i da on nije učinio to za šta je optužen. Srećom, sud je bio sastavljen od iskusnih sudija internacionalaca koji su pravilno ocenili dokaze i doneli odluku koja je jedina bila moguća - rekao je Vlajić.\nVlajić je napomenuo da se u slučaju ubistva Envera Zumberija vodi postupak protiv više ljudi.\nSuđenje Radiću i Vlaškoviću počelo je 9.decembra 2014.godine. Zbog slučaja u vezi ubistva Zumberija više Srba iz Zubinog Potoka je privođeno, a nedavno su i šef operative regionalne direkcije Kosovske policije u Severnoj Mitrovici Miodrag Lekić i njegov brat, takođe policajac iste stanice, suspendovani sa dužnosti do završetka istrage.\nPočetkom ovog meseca urađena je i rekonstrukcija ubistva Zumberija u Zupču, opština Zubin Potok, kada je magistralni put u ovom mestu bio blokiran na dva sata.\nPripadnik Specijalne jedinice ROSU Enver Zumberi ubijen je 26. jula 2011. godine u severnom delu Kosova tokom operacije na uspostavljanju kontrole na prelazima 1 i 31 - Brnjak i Jarinje.\nSRBIJA Kosovska oklopna vozila kreću ka Gazivodama (VIDEO)


Izvoz iz BiH porastao za 10,4 posto, ali i uvoz za 8,2 posto - Hrvatski Medijski Servis\nObjavljeno 20.09. - 16:40\nBosna i Hercegovina je u osam mjeseci ove godine ostvarila izvoz u vrijednosti sedam milijardi i 820 milijuna KM, što je za 10,4 posto više nego u istom periodu prošle godine, dok je uvoz iznosio 12 milijardi i 674 milijuna KM, što je više za 8,2 posto.\nPokrivenost uvoza izvozom je iznosila 61,7 posto, a vanjskotrgovinski robni deficit četiri milijarde i 854 milijuna KM, podaci su Agencije za statistiku BiH. Izvoz u zemlje CEFTA-e je iznosio milijardu i 251 milijun KM, što je za 9,1 posto više nego u istom periodu lani, dok je uvoz iznosio milijardu i 526 milijuna KM, što je više za 4,1 posto.\nPokrivenost uvoza izvozom sa zemljama CEFTA-e iznosila je 82 posto. Izvoz u zemlje EU je iznosio pet milijardi i 733 milijuna KM, što je više za 12,4 posto nego u istom periodu prošle godine, dok je uvoz iznosio sedam milijardi i 614 milijuna KM, što je više za 6,7 posto. Pokrivenost uvoza izvozom sa zemljama EU iznosila je 75,3 posto./Fena/HMS/


BalkanMagazin :: Evropsko tržište gasa u krizi\nEvropsko tržište gasa u krizi\nIzvor: Hina / Delo\nNedavne dugotrajne niske temperature u Evropi treba da budu upozorenje da je evropsko gasno tržište u sistemskoj krizi, rekao je Aleksandar Medvedev, potpredsednik ruskog Gasproma.\nNedavni period vrlo niskih temperatura u Evropi novo je upozorenje da je evropsko tržište gasa u krizi i da su za taj sektor potrebna dugoročna ulaganja i planiranje, ocenio je za ljubljansko Delo od ponedeljka Aleksandar Medvedev, potpredsednik ruskog Gasproma, najavljujući takođe da će pojekt gasovoda Južni tok biti završen 2015. godine.\n"Nedavne dugotrajne niske temperature u Evropi treba da budu upozorenje da je evropsko gasno tržište u sistemskoj krizi. Evropa treba hladnokrvnu raspravu o tome kako da privuče nove investicije u zemni gas, to je ključno za sigurno snabdevanje tim energentom", rekao je Medvedev za vodeći slovenački dnevnik, dodajući da bi EU morala dugoročno da planira i ugovara potrebne količine ruskog gasa u svom energetskom bilansu.\n"Evropska unija još nije jasno definisala koliko zemnog gasa treba za svoje energetsko snabdevanje nakon što isteknu sadašnji ugovori", naveo je Medvedev, dodavši da je za pripremu novih gasnih polja potrebno mnogo vremena i novca.\nBudući da EU još nema jasno planirane dugoročne potrebe za ruskim gasom, Gasprom je odložio početak pripreme velikog gasnog polja Bovanenkovo na severu Rusije.\n"Ako ne naručite obrok, niko vam ga neće pripremiti na svoju ruku", ilustrovao je Medvedev sadašnju situaciju oko potrebnih investicija u nova polja gasa.Ponjegovim rečima, Gasprom ima najveće zalihe zemnog gasa u svetu, ali ne može sam preuzeti rizik finansiranja i otvaranja gasnih polja i gradnje gasne infrastrukture ako nema osiguranu dugoročnu potrošnju.\nUz to, Medvedev je nepodsticajnom ocenio evropsku energetsku regulativu i liberalizovano tržište gasne industrije, pri čemu, kako je rekao, penzioni i investicioni fondovi preuzimaju energetske kompanije "zbog zarade, a ne radi razvoja gasne infrastrukture koja je Evropi potrebna".\nMedvedev je rekao da gasovodom Južni tok, odnosno planiranim gasovodom u Crnom moru, koji će početi saradom2015. godine, Gasprom želi da osigura "energetsku sigurnost jugoistočne Evrope", radeći to uprkos nenaklonjenosti postojeće regulative u EU i "velikim političkim preprekama" koji mu se u tom projektu postavljaju.


Gradovi Umeo, Tempere i Funšal imaju najčistiji vazduh u Evropi | Novosadski informativni portal 021\nStanovnici više od polovine od 323 grada u kojima je meren kvalitet vazduha tokom 2019. i 2020. udišu zagadjen vazduh, a najveći deo njih nalazi se u Poljskoj i Italiji.\nEEA je rangirala gradove od najčistijih do najzagadjenijih na osnovu prosečnog nivoa PM2,5 tokom poslednje dve kalendarske godine.\nIako je zabeleženo znatno poboljšanje kvaliteta vazduha u Evropi za poslednjih 10 godina, najnovija procena EEA pokazuje da je izloženost finim čestičnim materijama 2018. bila uzrok oko 417.000 prevremenih smrti u 41 evropskoj zemlji.\nIzvršni direktor EEA Hans Brojninks izjavio je da novi prikaz kvaliteta vazduha po gradovima koji je EEA pokrenula prošle sedmice omogućava gradjanima da sami vide kakvo je stanje u njihovim gradovima u poredjenju sa drugim delovima Evrope.\n"To pruža konkretne i lokalne informacije koje mogu da osnaže gradjane da od svojih lokalnih vlasti traže da se pozabave tim problemom. To će pomoći svima nama da postignemo cilj nultog zagadjenja u EU", rekao je Brojninks.\nZagađen vazduh uzrok smrti 470.000 Evropljana godišnje


- Vučković nije udaljen sa funkcije, što se dešava samo ukoliko mu je određen pritvor, a u ovom slučaju toga nema. Sudija može biti udaljen sa posla pod zakonom propisanim uslovima, a u slučaju kad udaljenje nije obavezno, ukoliko tako odluči predsednik Vrhovnog kasacionog suda - navodi se u odgovoru "Novostima" koji je potpisao Vejsil Smajović, predsednik Osnovnog suda u Sjenici.\nU tom sudu kažu i da je Vučković 26. marta priveden na saslušanje u Više tužilaštvo u Novom Pazaru, ali da je već sutradan pušten da se brani sa slobode. Navode da, prema informacijama koje poseduju, istražni postupak u tom slučaju još nije okončan, a da ne znaju da li je protiv Vučkovića podnet bilo kakav optužni akt, kao ni za koje krivično delo se vodi istraga.\nInformacije da Vučković sudi noseći nanogvicu prethodnih dana su se pojavile na društvenim mrežama, a preneli su ih i pojedini mediji.\nNovopazarska policija saopštila je 26. marta da je Vučković uhapšen u zajedničkoj akciji sa Višim tužilaštvom i Bezbednosno-informativnom agencijom zbog sumnje da je omogućavao overavanje ugovora bez prisustva ugovornih strana. Navodno su, na osnovu tih ugovora, kupci upisivali pravo svojine u katastru nepokretnosti, za šta je, kako se sumnja, sudija dobijao novčanu nadoknadu.\n- Sumnja se da je LJ. V. od 2015. do 2019. godine, u sudskim postupcima koje je vodio, u nameri da nekim osobama pribavi korist, a drugima nanese štetu u iznosu od oko milion i po dinara, kršio zakon overavajući ugovore o prometu nepokretnosti sa osobama koje tom prilikom nisu bile prisutne - saopštila je policija.\nVUČKOVIĆ se sumnjiči da je počinio krivično delo kršenje zakona od strane sudije, javnog tužioca i njegovog zamenika, a osim njega, tom prilikom uhapšeni su i referent Osnovnog suda M. H. (55) i službenik Katastra u Sjenici D. P. (53).\nSjenica vesti sudija istraga LJubodrag Vučković


HP "najzelenija" kompanija\nHP “najzelenija” kompanija – Personal magazin\nAmerička multinacionalna kompanija HP je na “Grinpisovoj” listi najekološkijih elektronskih brendova GGE (Guide to Greener Electronics), potisla finsku “Nokiju” koja je “vladala” prethodne tri godine. U novoj klasifikaciji objavljenoj 9.…\nAmerička multinacionalna kompanija HP je na “Grinpisovoj” listi najekološkijih elektronskih brendova GGE (Guide to Greener Electronics), potisla finsku “Nokiju” koja je “vladala” prethodne tri godine.\nU novoj klasifikaciji objavljenoj 9. novembra,nalazi se 15 elektronskih brendova poređanih po različitim kriterijumima vezanim za životnu sredinu, preneli su francuski elektronski mediji.\n“Nokija” se ove godine na toj listi našla na trećem mestu s ocenom 4,9/10. „Grinpis“, a ispred nje, na prvom mestu, se sada nalazi HP koji je dobio dobre ocene jer je, između ostalog, merio i smanjio emitovanje ugljenika u vazduh.\nU šestom izdanju GGE, još jedna američka multinacionalna kompanija “Del” je druga, s ocenom 5,1/10 koja joj je omogućila da skoči za osam mesta, između ostalog, i zbog najambicioznijeg klimatskog cilja.\nHP “najzelenija” kompanija was last modified: November 14th, 2011 by Redakcija\nGuide to Greener ElectronicsHP


Predsednik Thaçi se sastao sa kraljem Hašemitskog Kraljevstva Jordana, Abdullah II bin Al-Hussein - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik Thaçi se sastao sa kraljem Hašemitskog Kraljevstva Jordana, Abdullah II bin Al-Hussein\nAman, 20. maj 2017. godine – Predsednik Republike Kosova, Hashim Thaçi sastao se danas sa kraljem Hašemitskog Kraljevstva Jordana, Abdullah II bin Al-Hussein, na njegov poziv da boravi u Jordanu.\nPredsednik Thaçi se zahvalio kralju Hašemitskog Kraljevstva Jordana, Abdullah II bin Al-Hussein , na priznanju i konstantnoj podršci Jordana državi Kosovo.\nGovoreći o priznanjima i konsolidaciji države Kosova, predsednik Thaçi je visoko ocenio doprinos koji je Jordan dao u tom smeru. „Jordan je bio prisutan na Kosovu od završetka rata i pomogao je u izgradnji i u konsolidaciji države Kosova“, rekao je predsednik Thaçi.\nOn je dalje rekao da je bitno da se produbi i saradnja između dve zemlje, pogotovu na poljima koji su od obostranog interesa.\n„Naše zemlje dele iste interese i prioritete o stabilnom miru, o razvoju i saradnji na polju sigurnosti“, rekao je predsednik Thaçi.\nU tom pravcu je neophodno dalje produbljenje saradnje uopšteno, a posebno na polju sigurnosti.\nKralj Hašemitskog Kraljevstva Jordana, Abdullah II bin Al-Hussein, zahvalio se predsedniku Thaçi-ju na njegovoj poseti Jordanu, i ocenio je kao neophodno produbljenje saradnje na raznim poljima, kao što su polje obrazovanja, kulture i bezbednosti.\nTokom dana, predsednik Republike Kosova, Hashim Thaçi, učestvovao je i na otvaranju Svetskog ekonomskog foruma za Bliski istok i Severnu Afriku, koji ove godine organizuje Hašemitsko Kraljevstvo Jordan.\nNa marginama ovog foruma, predsednik Thaçi održao je sastanke sa mnogobrojnim svetskim liderima, sa kojima je razgovarao o promovisanju i daljoj konsolidaciji Kosova.


Beograd: Otvoren AVA Shopping Park | SEEbiz.eu\nObjavljeno: 26.05.2022 / 17:15\nOvim je ponuda našeg glavnog grada upotpunjena posebnim iskustvom kupovine u tržnom centru na otvorenom. Povodom otvaranja, za sve posetioce organizovan je izuzetno atraktivan zabavni program tokom celog dana, koga su pratili brojni popusti i pokloni. Za svečanu atmosferu tu su nastupi hora Čarolija, Anne Lazarević, grupe TAP 011. Zvezda večeri je naša popularna pevačica Marija Šerifović, za uspešno prvo veče rada AVA Shopping Parka.\nNa zvaničnom otvaranju AVA Shopping Parka, kojem je prethodilo svečano presecanje vrpce, gradonačelnik Beograda Zoran Radojičić je ocenio da ova investicija kompanije IKEA doprinosi turističkoj ponudi grada, ali i da će doneti posao za 400 Beograđana.\n„Kroz realizaciju ovakvih projekata koje radimo sa švedskim kompanijama Beograđani će imati bolji kvalitet života. Poslovni vrednosni sistem njihovih kompanija donosi kvalitetne proizvode, ali i visoku profesionalnost, kao i koncept brige o ekologiji, iz kojih dosta učimo“, istakao je gradonačelnik Radojičić.\nPodsetivši da je po pitanju životne sredine Švedska najveći donator u Srbiji, ambasadorka te zemlje Ana Ben David je rekla da švedske kompanije trenutno u našoj zemlji zapošljavaju oko 10.000 ljudi.\n„Kompanija IKEA ima viziju i mudrost da čini život boljim za sve ljude, ali i za planetu - i zato podržavamo njeno poslovanje koje se zasniva na održivoj i cirkularnoj ekonomiji, poštovanju različitosti.“, izjavila je ambasadorka Švedske, Anika Ben David, na otvaranju.\n„Pet godina nakon dolaska robne kuće IKEA u Beograd, veoma smo uzbuđeni što smo otvorili i AVA Shopping Park, koji nudi raznovrstan sadržaj i time pruža potpuno iskustvo našim posetiocima. Ovim projektom smo još jednom pokazali posvećenost sprskom tržištu i potvrdili našu prvobitnu poruku - IKEA planira dugo da ostane u Srbiji. Želimo da dalje razvijamo naše poslovanje, proširimo komercijalnu zonu Bubanj Potok i podržimo lokalni ekonomski razvoj. Sva naša dostignuća ne bi bila moguća bez podrške i bliske saradnje sa lokalnim i nacionalnim vlastima, na čemu želim da izrazim našu zahvalnost“, rekla je Katarina Egorova, regionalna direktorka IKEA Jugoistočna Evropa.\nInvesticija u AVA Shopping Park vredna je preko 55 miliona evra i omogućiće zapošljavanje dodatnih 400 ljudi u Srbiji i još nekoliko stotina tokom procesa gradnje.\n„Time će ukupna vrednost investicije kompanije IKEA u Srbiji iznositi 125 miliona evra, što dokazuje našu posvećenost Srbiji i doprinos lokalnoj ekonomiji. Ovo je samo početak, jer u narednom periodu krećemo sa drugom fazom projekta i gradnjom dodatnih 10.000 m2 i, ukoliko sve bude teklo po planu, planiramo da drugi deo AVA Shopping Parka otvorimo na proleće 2023. godine“, rekao je Vladimir Anđelić, CFO IKEA Jugoistočna Evropa.\nObeležavanje otvaranja AVA Shopping Parka nastavlja se do 29. maja u “ZabAVA Kutku”, u okviru kojeg posetioce čekaju četiri zone sa brojnim aktivnostima: kreativna, edukativna, sportska i ekološka. Sav sadržaj je besplatan.\nAVA Shopping Park obuhvata prodajni prostor od oko 19.000 kvadratnih metara sa odličnom ponudom više od 35 domaćih i internacionalnih brendova, među kojima će biti i outlet radnje što čini ovaj ritejl park konkurentnim. Svoje lokale imaće sportski i modni giganti Nike, Under Armour, Converse, Puma, Adidas, s.Oliver, Fratelli e Amici, Kicks and Heelz, Lacoste, Retro Jeans… Tu je deo sa Starbucks-om i KFC-om, kao i dečijim kutkom u DexyCo Baby Parku… Za posetioce je obezbeđeno više od 1.200 parking mesta, među kojima 37 sa električnim punjenjem.\nTagovi: Beograd, AVA Shopping Park, Ikea, Katarina Egorova, Nike, Under Armour, Converse, Puma, Adidas, s.Oliver


GOOGLE OGLAŠAVANJE - Izrada sajtova Absolute\nBorba za svakog kupca je ključna za poslovanje svake firme, od najvećih multinacionalnih kompanija do malih i srednjih preduzeća. Naravno budžeti malih i srednjih preduzeća i preduzetnika, ne dozovljavaju skupe marketinške kamanje, ali uvek postoje načini i da manje firme dođu do svojih kupaca. Najznačajni su svakako marketinške platforme kompanije Google, gde spadaju Google adwords/search, Google display i remarketing. Glavna prednost ovih kanala za oglašavanje je u ceni. Kampanje na televiziji, novinama, bilbordima pokrivaju veliki broj ljudi i samim tim su skuplje. Kod Google kampanja vi se obraćate samo ciljanoj grupi ljudi koju ste sami odredili, i na taj način značajno efikasnije trošite sredstva koja ste namenili za oglašavanje. Glavne prednosti Google oglašavanja su sledeće:\nGoogle oglašavanje se plaća po korisniku kojeg Vam Google dovede na sajt. Na taj način sredstva se ne rasipaju, i troše se samo na korisnike koji su zainteresovani za proizvode ili usluge koje Vi nudite. Obzirom na ovakav način funkcionisanja kampanje, iako i u kratkom vremenskom roku možete izračunati da li Vam se reklamiranje isplati ili ne. Pored ovog značajno je da reklamnu kampanju možete pokrenuti i sa malim iznosima pre nego što utvrdite da li je ovaj vid reklamiranja pogodan za Vašu firmu.\nGoogle Vam omogućava detaljne statistike za posete Vašem sajtu u sklopu Google adwords kamanje. Neke od informacija koje ćete dobijati su broj posetilaca, broj posetilaca po zemlji gradu ili nekoj drugoj geografskoj odrednici, po uređaju sa kojeg su pristupili Vašem sajtu ili slično.\nCiljane grupe potrošača\nUkoliko je potrebno, a najčešće jeste, možete detaljno ciljati grupe korisnika kojima će Vaša reklama/oglas biti prikazan. Ukoliko Vaša firma-radnja posluje samo u jednom gradu, vi možete targetirati samo ljude iz tog grada. Zahvaljujući ovome, korisnici koji budu prosleđeni na Vaš sajt, trebalo bi da budu značajno više zainteresovani u odnosu na to da su nasumično prikazivani.


BEOGRAD - Brutalno partnersko nasilje koje se danas dogodilo u Novom Sadu, kada je nasilnik tukao partnerku do smrti, uverava da pod hitno moramo doneti zakon koji zabranjuje i najstrožije kažnjava svako nasilje nad ženama, bilo da su u bračnoj vezi ili samo u bliskom odnosu sa nasilnikom, poručila je potpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović.\n"Zakon mora da prepozna i zaštiti sve žene, bilo da su one u bračnoj, vanbračnoj vezi ili samo u bliskom, ličnom međusobnom odnosu sa nasilnikom, i bez obzira da li su živele ili žive u zajedničkom domaćinstvu", istakla je Mihajlovićeva.\nU saopštenju iz kabineta Mihajlovićeve, navedeno je da je Koordinaciono telo za rodnu ravnopravnost uputilo mišljenje na tekst Predloga zakona o sprečavanju nasilja u porodici, koji je u skupštinskoj proceduri, tražeći da se proširi krug lica koji zakon štiti.\nTražena je hitnost reagovanja odgovornih kada se desi nasilje, kao i da se zakonom jasno definišu obaveze i odgovnornosti svih učesnika u sprečavanju i suzbijanju nasilja - od Centara za socijalni rad i policije do pravosudnih organa.\n"Samo zajedno možemo da sprečimo da se nasilje ponavlja gotovo svakodnevno. Samo zajedno možemo sprečiti i da se ponavlja rodno zasnovano nasilje sa tragičnim posledicama", poručila je Mihajlovićeva.\n« Dačić: Ne smemo zbog EU da kvarimo odnose sa prijateljima Đurić: Sporazumom sačuvana imovina Telekoma Srbije »


Mađarski premijer Viktor Orban zatražio je danas od parlamenta da produži vladi posebna ovlašćenja zbog suzbijanja pandemije kovid-19, i naglasio da samo masovna vakcinacija može da ublaži stroge mere zaključavanja uvedene prošle jeseni.\n- Želimo više od okretanja oznake 'Zatvoreno' na našim vratima. Želimo da ponovo otvorimo ekonomiju i čitav društveni život - poručio je Orban u parlamentu, prenosi Rojters.\n- Svaka vakcina koja je sigurna i koja se koristi za imunizaciju miliona ljudi dovoljno je dobra za nas - rekao je mađarski premijer poslanicima.\nPACKE ORBANU U PRAZNO Mađarska nastavlja da PROTERUJE MIGRANTE u Srbiju uprkos presudi Evropskog suda\nOrban najavio ugovor sa Sinofarmom: "Gledali smo kako protiče vakcinacija u Srbiji"\nMAĐARSKA DO LETA BEZ MERA? Orban: Još milion vakcinisanih i popuštamo restrikcije


Beta 21. septembra 2019. 14:25\nJavno-komunalno preduzeće „Beogradski vodovod i kanalizacija“ saopštilo je danas da je saniran kvar na uglu ulica Karnegijeve i Kraljice Marije i da će doći do stabilizacije vodosnabdevanja u naredih par sati, a da su ekipe tog preduzeća nakon više od 24 sata sanirale defekt na tom magistralnom cevovodu.\n„Po punjenju i reparaciji sistema, svim potrošačima u centralnim gradskim zonama, koji su zbog pomenutog kvara na predmetnom području imali umanjeni pritisak ili bili bez vode, sistem vodosnabdevanja biće normalizovan u narednih par sati“, navodi se u saopštenju.\n„Beogradski vodovod i kanalizacija“ se još jedanput izvinio gradjanima na neprijatnosti i dodao da su njihove ekipe uložile maksimalan trud da gradjanima u što kraćem mogućem roku obezbede uredno vodosnabdevanje.\nZamenik gradonačelnika Beograda Goran Vesić potvrdio je danas da je popravka magistralnog cevovoda u Karnegijevoj ulici „upravo završena“ i najavio da će stanari okolnih ulica u centru grada dobiti pijaću vodu „u naredna dva sata“.\nVesić je na svom profilu na Fejsbuku naveo da je „počelo puštanje vode u sistem“ i da će vodosnabdevanje blokova izmedju ulica Kraljice Marije, Starine Novaka, Cvijićeve i Ruzveltove biti normalizovano „u naredna dva sata dok se cevi napune“.\nOn je dodao da će 20 cisterni sa pijaćom vodom ostati u tim ulicama do 15 časova „za svaki slučaj“.\nJuče je u ranim jutarnjim časovima došlo do havarije na magistralnom cevovodu u Karnegijevoj ulici zbog čega je došlo do izlivanja vode u toj i okolnim ulicama. Saobraćaj u tom delu grada bio je otežan zbog velike količine vode i mulja.


Kutak za ulepšavanje, cveće i pokloni za 8. mart u bioskopima Cineplexx Promenada i Arena Cineplexx\nBioskop Cineplexx Promenada obeležava Dan žena uz brojna iznenađenja za dame i sjajne filmove. Pozivamo sve ljubiteljke bioskopa da provedu njihov dan u Cineplexx Promenadi uz kutak napravljen samo za njih, cvet koji smo pripremili za svaku damu i poklone za najsrećnije.\nOtvoren Sajam obrazovanja Putokazi\nPotpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš i pokrajinski sekretar za visoko obrazovanje i naučnoistraživačku delatnost prof. dr Zoran Milošević prisustvovali su u sredu, 04. marta svečanom otvaranju 15. Međunarodnog sajma obrazovanja „Putokazi”.\n48. Međunarodni filmski festival - FEST 2020, pod sloganom „Sakupljači emocija“ biće održan od 28. februara do 8. marta 2020. godine u Beogradu. U Takmičarskom programu - GLAVNI TAKMIČARSKI i FEST FOKUS i Revijalnom programu - Glavni van konkurencije, FEST 48, Gala, Fest Fokus van konkurencije, Specijalne projekcije, FEST Klasik, publika će moći da vidi 96 premijernih ostvarenja.\nOskar za „Parazita“, Rene Zelveger i Hoakina Feniksa...\nJužnokorejski film „Parazit'' zaslužio je Oskara - za najbolji film i najbolji internacionalni film, a režiser ovoga filma Bong Džunu-Hou je takođe dobitnik ovog visokog priznanja, kao i priznanja za najbolji scenario.\nOskar za izbor filmova Areni Cineplex\nImajući sluha za veličinu ovog događaja, želeći da izađu u susret stalnim pratiocima filmskih dešavanja, Arena Cineplex je nedelju dana pre centralnog događaja - 92. nagrade Oskar, amaričke Akademija filmskih umetnosti i nauka, u Dolby Theatre u Holivudu svojoj publici darovala za sedam večeri sedam filmova, sa ukupno 50 nominacija u svim kategorijama.\nArena Cineplex u susret Oskaru\nCrveni tepih, šampanjac, slikanje sa statuetom Oskara, samo su deo spektakla koji je publika novosadskog Arena Cineplex-a mogla da iskusi sinoć, u holu bioskopa, pred prikazivanje prvog u nizu filmova u okviru „Oskar Revije“.\nKompleks Franjevačkog samostana sa crkvom Uznesenja Presvete Bogorodice (Blažene Device Marije) čuvar vere, tradicije i blaga\nBač, nekada moćni grad koji su gradili Sloveni, Goti, Kelti, Sarmati, Jazigi, Rimljani, Huni, Turci i isto tako ga rušili, danas je gradsko naselje u jugozapadnom delu prostrane panonske ravnice bogate i volšebne istorije. Bač, po kome je današnja Bačka dobila ime, prvi put se pominje u crkvenom dokumentu iz 535. godine, kao jedne od utvrda Pannonia Sirmiensis sa središtem u Sirmiu (Sirmiumu), jednom od četiri glavna grada Rimskog carstva. Njegovim razaranjem, prvo od strane Huna, zatim Avara, u crkvenim dokumentima nalazi se pomen grada Bač, koji je obuhvatao crkvu i ostatke rimskih kuća u krugu od 500 m. O građevini iz rimskog doba svedoče ostaci „rimskog zida“ u hodniku samostana.\nStrana 9 od 96\nNOVI BROJ REVIJE - Decembar 2021.


Naslovnica VIJESTI BiH U Brčkom uskoro izmjena Zakona o porezu na dohodak\n“Izmijenit ćemo Zakon o porezu na dohodak u dijelu neoporezivog dohotka, plaća i drugih naknada, koji ćemo povećati s 300 na 500 maraka”\n“Izmijenit ćemo Zakon o porezu na dohodak u dijelu neoporezivog dohotka, plaća i drugih naknada, koji ćemo povećati s 300 na 500 maraka. Novina je i izmjena prema kojoj 7 maraka isplaćenih u novcu za topli obrok neće biti oporezivo”, izjavio je direktor Porezne uprave Miodrag Trifković, priopćila je u četvrtak Skupština Brčko distrikta BiH.\nZastupnici su usvojili Program rada i Finansijski plan Zavoda za zapošljavanje za 2020. godinu, a razmatrano i nekoliko izvještaja o reviziji finansijskog poslovanja odjeljenja i institucija Brčko distrikta u 2018. godini.\nPotpredsjednik Skupštine Brčko distrikta Ivo Filipović ocijenio je da je tijekom zasjedanja Skupština uradila dobar dio posla i da je dobro što je zbog potrebe kompletiranja informacije o potrošnji struje koju plaća Vlada, prekinula rad.\n“Mislim da je dobro da smo stali kod informacije o potrošnji električne energije koju plaća Vlada Brčko distrikta kako bi dobili sve potrebne informacije od Vlade i kvalitetno raspravljali o ovoj temi”, kazao je Filipović nakon sjednice, navodi se u priopćenju.\nSljedeći članakMinistarstvo obrazovanja USK školama zabranilo organizovanje ekskurzija van BiH


Vip mobile će postati A1 tokom 2020. godine | PC Press\n14. decembar 2019. Filip Majkić\nU poslednjih 12 godina, Vip mobile je član A1 Telekom Austria Grupe, vodećeg pružaoca digitalnih i komunikacionih usluga u regionu Centralne i Istočne Evrope sa 25 miliona korisnika u sedam zemalja. Uskoro će i u Srbiji doći do promene ovog brenda, u skladu sa globalnom politikom kompanije.\nKao jedan od najvećih brendova na tržištima Centralne i Istočne Evrope, A1 svojim korisnicima nudi proizvode i usluge iz oblasti mobilne i fiksne telefonije, uključujući glasovne pozive, širokopojasni Internet, multimedijalne sadržaje, rešenja iz oblasti industrije zabave, smart homeusluge, data i IT rešenja, rešenja za plaćanja i digitalne servise. U septembru 2017. godine A1 Telekom Austria Grupa je odlučila da A1 uvede kao jedinstveni brend za sve kompanije članice.\n„Tokom proteklih godina Vip beleži održivi rast, koji se ogleda u povećanju prihoda i konstantnom rastu broja korisnika i tržišnog učešća. Pripadnost A1 Telekom Austrija Grupi nam je već omogućila da delimo iskustva kao i nove tehnologije. Prepoznati smokao inovator i kompanija koja menja tržište na bolje. Sada je vreme da se i mi promenimo na bolje. Čvrsto stojimo iza uverenja da operateri danas ne mogu više da pružaju samo pristup infrastrukturi i korisničku podršku, a rebrendiranje će upravo dati značajan doprinos ispunjenju ovog obećanja“, rekao je Dejan Turk, generalni direktor kompanije Vip mobile.\nPrisustvo A1 brenda u svim zemljamačlanicama A1 Telekom Austria Grupe ojačava njenu poziciju, a svim A1 korisnicima pruža koherentno i objedinjeno brend iskustvo. Sve dogovorene usluge sa operaterom, korisnici će nastaviti da koriste pod istim uslovima, bez potrebe za zamenom pretplatničkog broja, SIM kartica, ili bilo kakve opreme. Takođe, sve dogovorene obaveze prema korisnicima će nastaviti da funkcionišu kao i do sada.\nTagovi: A1, brend, brendovi, operatori, Telekom Austria, telekom operatori, Vip, Vip mobile\n← Amazon i Citizen prave pametni zidni sat\niPhone 12 serija neće biti skuplja od iPhone 11 modela →


Željko Sertić, predsednik Privredne komore Srbije - Economy.rs Intervju\nVESTI\tBIZNIS KATALOG\nBERZA RADA\tŽIVOT I STIL\nINTERVJUNezavisna Privredna komora je neophodna srpskoj privredi\nČitaj putem e-maila!Svakog jutra u Vašem inboxu\nObjavi na Facebook-u!Objavite na svom i profilima svojih prijatelja\nObjavi na Twitter-u!Objavite na twitter-u, najvećoj mikro-blog zajednici\nPrivreda Srbije mora se kretati u pravcu evropskih integracija, a Privredna komora mora da postane servis privrede. Osnovni prioritet je mobilisanje i usmeravanje svih kapaciteta komorskog sistema na pomoć privredi, promociju privrednih potencijala i privlačenje inostranih investitora. Privreda usled nedostatka informacija nedovoljno koristi mogućnosti komorskog sistema.\nŽeleći da saznamo što više o planovima za realizaciju svih komorskih kapaciteta kako bi se pomoglo privredi, pitali smo g. Sertića šta vidi kao problem u dosadasnjem funkcionisanu PKS, kako će rešiti problem finasiranja PKS, kako će rad i mogućnosti PKS približiti privrednicima...\n“Da nezavisne komore nisu korisne, zar bi se Nemačka, Austrija, Holandija, Francuska, zemlje sa dugom tradicijom privrednog razvoja maksimalno oslanjale na komorski sistem. Reprezentativna nezavisna institucija kao što je Privredna komora Srbije mora imati stabilan izvor finansiranja – da bi ostala nezavisna i da bi zastupala interese cele privrede, a ne samo onih koji plaćaju članarinu a prvi korak biće u izgradnji novog modela edukacije, prilagođenog potrebama privrede i osnivanje Komorske akademije, rekao je Željko Sertić.\nECONOMY - Po dolasku na mesto predsednika izjavili ste da je cilj da PKS bude nacionalni lider u promovisanju i zaštiti interesa srpske privrede. Da li ste uspeli da sagledate situaciju i donesete već neke zaključke u kom pravcu treba delovati?\nU protekla dva meseca razgovarao sam sa velikim brojem privrednika i detaljno sagledao aktuelnu privrednu situaciju. Namera mi je bila da čujem što više mišljenja, saslušam sve primedbe, sugestije i ideje kako bih mogao da donosim odgovarajuće odluke.\nJasno je da se privreda Srbije mora kretati u pravcu evropskih integracija, da mora prilagoditi poslovanje aktuelnim trendovima u svetskoj ekonomiji i prihvatati sve ono što je dobro i što se može primeniti u našem sistemu. To zahteva i promene u komorskom sistemu. Da bi Privredna komora Srbije zaista postala nacionalni lider u promovisanju i zaštiti interesa srpske privrede, pokrenuta je temeljna reorganizacija komorskog sistema. Detaljno se sagledavaju nedostaci i unutrašnje slabosti postojećeg modela funkcionisanja i preispituje dosadašnji način predstavljanja privrede u zemlji i u inostranstvu.\nZa promene koje će uslediti imam pomoć unutar komorskog sistema Srbije, na svim nivoima, i adekvatnu podršku Vlade Srbije i resornih ministarstava.\nECONOMY - Šta vidite kao najvažniju ulogu PKS i koji su to stubovi na kojima treba da počiva ovakva institucija?\nCilj je da Privredna komora Srbije postane servis privrede i centar iz koga će privrednici dobijati sve informacijebitne za poslovanje i to brzo, lako i jednostavno. Ključna aktivnost komorskog sistema trebalo bi da bude zastupanje privrede. Posebno važni su i edukacija, međunarodne aktivnosti, naročito predstavljanje naše privrede u inostranstvu, i privlačenje stranih investicija.\nU narednom periodu više ćemo se posvetiti arbitraži. Sve aktivnosti i funkcionisanje komorskog sistema zasnovaćemo na ključnim vrednostima – odgovornosti, efikasnosti, otvorenosti, inventivnosti i konkurentnosti.\nECONOMY - Dolazite iz privrede i osnovana je pretpostavka da imate veliko iskustvo. Šta je Vama dok ste bili van PKS najviše nedostajalo, koja vrsta podrške i usluga PKS?\nNajviše su mi nedostajale informacije o tome šta mogu da očekujem od komore i u kojim situacijama na nju mogu da se oslonim. Sada kada sam unutar komorskog sistema, vidim da se u mnogim njegovim delovima intenzivno radi, ali je problem što to nije dovoljno vidljivo i što privreda usled nedostatka informacija nedovoljno koristi mogućnosti komorskog servisa. Izvestan pomak na tom polju već je napravljen i verujem da ćemo vrlo brzo uspeti da povećamo vidljivost onoga što radimo i privredi plasiramo što više informacija.\nECONOMY - Nije tajna da pripadate jednom političkoj opciji koja trenutno čini okosnicu vlasti u Srbiji. Da li je i u kojoj meri prednost imati političku podršku za obavljanje posla predsednika PKS?\nPolitička podrška jeste važna i upravo ta karika je nedostajala u prethodnom periodu. Ali to ne znači da sam ja na ovo mesto došao nečijom političkom odlukom. Za predsednika PKS izabran sam kao kandidat privrede, na predlog trideset regionalnih odbora. Privrednike ne interesuje politika, interesuje ih rezultat. Dolaskom na čelo Privredne komore Srbije preuzeo sam veliku odgovornost da poverenje privrednika opravdam merljivim rezultatima.\nECONOMY - Da li nekome smeta postojanje PKS ili su kritike na račun dosadašnjeg rada i delovanja bar delimično opravdane?\nKomorski sistem postoji u celom svetu i on je na globalnom nivou,u proteklom periodu, više odjednog veka, sazrevao, unapređivao se i jasno definisao svoju ulogu. Da nezavisne komore privrednika nisu korisne, zar bi se Nemačka, Austrija, Holandija, Francuska, zemlje sa dugom tradicijom privrednog razvoja i izuzetno snažnom privredom, maksimalno oslanjale na komorski sistem i decenijama zadržavale obavezno finansiranje rada komora?\nNaravno, svi sistemi, usmereni na razvoj privrede, podložni su kritikama i svaki od njih moguće je unaprediti. Kritike rada komorskog sistema uvek su dobrodošle i uvek opravdane, jer su osnova za unapređenje rada. Naravno, još bolje bi bilo ako bismo uz kritiku, dobili i konretne predloge za poboljšanje.\nJasno je da se komorski sistem Srbije mora unaprediti, između ostalog I oslanjanjem na pozitivna iskustva drugih zemalja. Upravo na tome radimo i u stalnom smo kontaktu sa vodećim komorama u svetu. Pre nekoliko dana potpisali smo izuzetno važan dokument o saradnji sa austrijskom, jednom od najmoćnijih komora u Evropi. To će nam omogućiti da unapredimo naš rad u oblasti obrazovanja i to na uspešnom evropskom primeru.\nECONOMY - Već duže je prisutno pitanje finasiranja PKS. Na koji način ćete rešiti ovaj problem?\nTačno je da je pitanje finansiranja posebno osetljivo u uslovima krize, da svaki pa i najmanji namet predstavlja teret za privredu, a da svaka, i najmanja ušteda znači olakšanje za kompanije.\nŠta je, međutim,učinjeno ukidanjem obaveznog članstva u PKS? Ukinuta je obaveza privrednih subjekata da odvajaju simboličan iznos –mesečno nekoliko stotina dinara po zaposlenom, a da zauzvrat dobiju široku paletu usluga, od privrednih informacija, preko besplatnih seminara, do predstavljanja u inostranstvu.\nSličan potez u jednoj od zemalja u regionu naišao je u startu na veliko odobravanje privrednika. Nakon nekoliko meseci došlo je do problema u funkcionisanju komorskog sistema. Štedljivi i precizni Nemci, Austrijanci, Holanđani nemaju dilemu – imaju obavezno članstvo.\nOvde nije pitanje da li treba vratiti obaveznu članarinu. Reprezentativna nezavisna institucija kao što je Privredna komora Srbije mora imati stabilan izvor finansiranja – da bi ostala nezavisna i da bi zastupala interese cele privrede, a ne samo onih koji plaćaju članarinu. Pitanje je da li komorski sistem radi i zastupa interese privrede, da li kompanije od toga imaju koristi. Čim ta korist bude veća od iznosa koji su obavezne da izdvajaju, pitanje finansiranja se više neće postavljati. Uveren sam da će korenite promene i osavremenjavanje komorskog sistema omogućiti da naše kompanije ubuduće budu zadovoljne kao i one u Nemačkoj, Austriji ili Holandiji.\nECONOMY - Šta su mogućnosti PKS kada je razvoj privrede i stvaranje podsticajnog privrednog ambijenta u pitanju?\nSvi delovi komorskog sistema odgovorni su za unapređenje ekonomskog stanja u zemlji i unapređenje privrednog ambijenta. U uslovima domaćih ograničenih mogućnosti, privlačenje stranih investicija je jedan odključnih prioriteta kako bi se lakše prebrodila kriza i obezbedio razvoj privrede. Zato je Privredna komora Srbije, sem na unutrašnju reformu komorskog sistema, fokus svojih aktivnosti stavila i na predstavljanje mogućnosti srpske privrede na međunarodnom planu i povezivanje naših privrednika sa potencijalnim partnerima iz inostranstva. Od početka ove godine PKS je organizovala susrete privrednika u zemlji i inostranstvu: sa Turskom 4–6. februara, Italijom 18–19. februara, Francuskom 22. februara, Irakom 25–30. marta, Austrijom i Švajcarskom 15. maja, sa Belorusijom 16. maja i ponovo sa Irakom – 20. maja, ovoga puta u Beogradu. Do kraja godine, u organizaciji PKS, održaće se više privrednih susreta i to sa: Finskom 25. maja, Ukrajinom u julu, Nemačkom 12–13.septembra, Ruskom Federacijom 30. oktobra i ponovo sa Nemačkom u Sarbrikenu krajem oktobra. U novembru nas očekuje susret sa privrednicima Tanzanije i Kenije, kao i biznis forum srpskih i ruskih privrednika. Za jesen 2013.planiran je i poslovni forum sa Turskom u Beogradu i susret sa privrednom delegacijom Portugalije. Lista događaja u organizaciji Privredne komore Srbije ovim nije zatvorena.\nECONOMY - Da li su mogućnosti PKS i usluge koji nudi dovoljno poznate pre svega preduzetnicima i malim i srednjim preduzećima? Imaju li dovoljno pravih informacija?\nBili biste iznenađeni koliko raznovrsnih usluga i informacija nudi komorski sistem Srbije. Problem je što usluge koje komora standardno pruža nisu na odgovarajući način promovisane, što poslovna zajednica i šira javnost nedovoljno znaju šta sve komora radi. U okviru reforme koju smo pokrenuli, na tom polju je već dosta učinjeno i promene su vidljive. Nastavićemo sa novim pristupom i obezbedićemo privrednicima najširu paletu informacija o svim uslugama komorskog sistema.\nECONOMY - Šta je to što PKS može da ponudi kao uslugu, proizvod, a što do sada nije prepoznala kao svoju prednost u odnosu na druga udruženja?\nPrivredna komora Srbije je, u protekla dva meseca, imala intenzivnu međunarodnu aktivnost i razmenu informacija, a privodimo kraju i kreiranje novog paketa usluga, posebno u oblasti edukacije, koje će u najskorije vreme ponuditi privredi Srbije. To je prvi korak u izgradnji novog modela edukacije, prilagođenog potrebama privrede i osnivanju Komorske akademije, za šta imamo punu podršku austrijske, nemačke i turske komore.\nBudućnost moderne privrede je u znanju, novim tehnologijama i sistemu obrazovanjakoji će mladim ljudima omogućiti da se dodatno obrazuju i steknu kvalifikacije, osposobiti ih da odmah mogu da počnu da rade kod poslodavca… Naravno, ovaj projekat realizovaćemo u tesnoj saradnji sa privredom i postojećim institucijama, u Srbiji i okruženju.\nECONOMY - Da li ste i šta odredili kao svoje prioritetne zadatke u PKS?\nOsnovni prioritet je mobilisanje i usmeravanje svih kapaciteta komorskog sistema na pomoć privredi, promociju privrednih potencijala i privlačenje inostranih investitora. Privredna komora Srbije mora postati kuća privrede i sve svoje resurse i savetnički servis staviti u službu privrednika.\nInsistiram na terenskom radu umesto kabinetskog. Želim da razgovaramo sa što više privrednika, da čujemo što više mišljenja, kritika, stavova i ideja i kreativnih rešenja. Svi oni su deo naše komore i svi imaju pravo da izraze nezadovoljstvo ili zadovoljstvo našim radom i da nam jasno kažu šta očekuju od nas i gde im možemo pomoći. Nećemo deliti privrednike na članove i oni koji to nisu, jer mi smo tu da svima pomognemo.\nNajkraće, Privredna komora mora postati istinski servis privredi i partner –oslonac vladi u procesu donošenja novih zakona i rešavanja dnevnih problema u sistemu privređivanja. Svojim radom pozicioniraćemo se kao nezaobilazan faktor u unapređenju privrednog ambijenta Srbije i bržem i kvalitetnijem razvoju domaće ekonomije.\nBiografija sagovornika: Željko Sertić rodjen u Sečnju 1967, OBRAZOVANjE, osnovnu i srednju školu završio u Novom Sadu. Diplomirao na Fakultetu za poslovno industrijski menadžment, Univerzitet Union u Beogradu. RADNO ISKUSTVO: od 2010 direktor preduzeća Konrad doo (visokogradnja, završni radovi u gradjevinarstvu, uredjenje enterijera), od 2006-2010 godine izvršni direktor preduzeća Foreks doo iz Beograda (proizvodnja, unutrašnja trgovina i spoljnotrgovinski poslovi), od 2000-2006 izvršni direktor firme Magma doo (projekti uredjenja gradova, marketing aktivnosti, konsalting usluge), 1992 - suosnivač preduzeća Gotreks iz Beča, Austrija (spoljna i unutrašnja trgovina) , od 1990 suosnivač preduzeća Gotra doo iz Novog Sada (spoljna i unutrašnja trgovina). ČLANSTVO U ORGANIZACIJAMA: predsednik Saveta za mala i srednja preduzeća i preduzetništvo SNS-a (razvoj programa za MSP, koordinacija rada sa evropskim organizacijama, širenje mreže za podršku msp...) i član izvršnog odbora, član SME EUROPE, Brisel, član UEAPME, Brisel.\nZa Economy.rs, Zorica Vuletić\nAutori: Mičio Kaku\tFizika budućnosti\nAutori: M. Kaku\tVrednovanje marke\nAutori: Dolly Predovic\tProdavnica softvera\nSunčanoMax: 10°CMin: 2°C\nSunčanoMax: 9°CMin: 2°C\nSunčanoMax: 7°CMin: 3°C


SARAJEVO Četvrti sastanak operativnog tima Vlade KS\nHulusić izvijestio o aktivnostima koje se poduzimaju u nastavku procesa eksproprijacije od ulice Braće Begić do ulaska u tunel gradskog autoputa Koševsko Brdo\nSa sastanka u zgradi Vlade KS\nOperativni tim za praćenje realizacije projekta izgradnje Prve transverzale održao je danas četvrti radni sastanak na kojem se razgovaralo o realizaciji ranije dogovorenih aktivnosti u skladu s donesenim zaključcima.\nDirektor Zavoda za izgradnju Kantona Sarajevo Mirza Hulusić izvijestio je o aktivnostima koje se poduzimaju u nastavku procesa eksproprijacije od ulice Braće Begić do ulaska u tunel gradskog autoputa Koševsko Brdo.\nNajavio je da će u toku naredne dvije sedmice prema Vladi i Skupštini KS biti poslani materijali o otkupu još najmanje dvije parcele. Kako je istakao, u saradnji s resornim kantonalnim ministarstvom i Pravobranilaštvom, intenzivno se iznalaze najbolja rješenja, a i općinama su na raspolaganje stavljeni svi resursi u cilju intenziviranja ovog procesa.\nPrema riječima ministra saobraćaja KS Adnana Štete, taj javni poziv se završava 15. oktobra, kada će se znati izvođači radova i kada će se moći krenuti s pripremom i aktivnostima za rušenje onih objekata za koje su riješeni imovinskopravni odnosi.\nPrva transverzala Mirza Hulusić Adnan Šteta\nVladimir Putin će ljekarima na "prvoj liniji fronta" podijeliti 132 miliona eura\nPola miliona podsticaja za sjetvu\nBorio se u Sarajevu: Objavljena snimka boksačkog meča Mirka Filipovića s kraja 90-ih\nRozen Ber: Na Havajima nema dovoljno toaletnog papira\nBuknuo novi požar u Vogošći


Anna Lauvergnac QUARTET featuring Jelena Jovović | Gde i Kad\nAnna Lauvergnac QUARTET featuring Jelena Jovović\nfeaturing Jelena Jovović\nANNA LAUVERGNAC je jedan od najekspresivnijih vokala evropske džez scene.\nNjen glas dotakao je bine širom sveta, od evropskih džez festivala, do albuma koji osvaja German Critic Prize. U svojoj karijeri nastupala je sa: Vienna Art Orchestra, Claus Raible, Andy Beyom, Pete Bernstein, Bojan Z, Pete Bernstein, BOJAN Z, Fritz Pauer, Alegre Correa...\nOva dama je izuzetan džez i blues vokal, sa izraženim karakterom i neverovatnim prisustvom na bini gde publiku uvlači u svaku numeru.\nZa svoj koncert u klubu SOUL Society u petak 20. aprila , uz neverovatan bend i izvrsnu pevačicu i snažan vokal Jelene Jovović, Ana nam je pipremila fuziju džez klasika i nekih od rariteta ovog žanra.\nAnna Lauvergnac - vokal\nJelena Jovović - vokal\nAleksandar Grujic - klavijature\nMilan Pavkovic - kontrabas\nDusan Ivanisevic - bubanj\nULAZ: 350 DIN (GARDEROBA URAČUNATA)\nEros Ramazzoti u Beogradu - Karte u prodaji\n62% (231 glasova)\n21% (80 glasova)


Kapelo: Vidal odlučuje borbu za titulu - Sportklub\nKapelo: Vidal odlučuje borbu za titulu\nSerie A Autor:Jelena Trajković2. jan. 202015:40\nIskusni italijanski stručnjak Fabio Kapelo rekao je da veruje da će Juventus, Inter i Lacio do kraja voditi bitku za titulu u Seriji A, ali da bi Arturo Vidal mogao da donese prevagu.\n‚Nerazuri‘ i aktuelni šampion trenutno imaju po 42 boda na čelu tabele, a prati ih Lacio sa 36, ali i utakmicom manje.\n„Juve ostaje Juve, ali razmišljaju i o Ligi šampiona, a to je distrakcija. Inter može da se u potpunosti fokusira na Seriju A, pošto ih čeka Liga Evrope, pa mogu da razmišljaju samo o domaćem prvenstvu. Ukoliko dovede Vidala, Inter stvarno može do titule“, rekao je Kapelo.\nBarselona u problemu zbog Vidalovog bonusa\nInter kreće u napad na Kristijana Eriksena\nVidal trenutno vodi pravnu bitku sa Barselonom oko neisplaćenih bonusa, a poslednjih nedelja spekuliše se da bi mogao da pređe u Inter. ‚Nerazuri‘ navodno žele da izdvoje 20 miliona evra za Čileanca, koji je već sarađivao sa Antoniom Konteom u Juventusom.\n„To bi bilo veliko pojačanje, pošto je teško dobiti kvalitetne igrače u januaru. Vidal ima iskustvo, oko za gol, a Konte ga poznaje veoma dobro. Sa Vidalom, Inter zaista može da cilja titulu, iako bih rekao da su šanse 50-50“, naglasio je Kapelo.\nKapelo ne isključuje ni Lacio iz te borbe, posebno što je dva puta pobedio ‚Staru damu‘ ove sezone.\n„U Laciju moraju da ubede sami sebe da mogu to. U teoriji, imaju potencijal da se bore za Skudeto, tu je grupa sjajnih igrača, veoma talentovan trener kakav je Simone Inzagi i odličan sportski direktor Igli Tare, koji retko kada nešto pogreši. Treba odati poštovanje i predsedniku Klaudiju Lotitu, pošto je Lacio osvojio više trofeja nego drugi klubovi u poslednjih deset godina kada se izuzme Juventus“, ističe italijanski stručnjak.\nFabio CapelloInter MilanJuventus FCSerie ASS Lazio\nMurinjo "murinjovski": Provokacija za navijače Juventusa\nPoraz Viole u gostima posle dva meseca


Jovović: Na pravom smo putu - Vijesti.me\nJovović: Na pravom smo putu\n"S obzirom na energiju koju ulažu igrači, ali i stručni štab, mislim da smo na pravom putu", ističe šef struke crnogorskog šampiona Edit\nIgor Jovović (Foto: Savo Prelević)\nDanko Misita 21. septembar 2013, 16:53 ažurirano 20. februar 2019, 14:03\nJoš tačno dvije nedelje su ostale do starta ABA lige i premijernog meča koji košarkaši Budućnost Volija igraju protiv Krke u Novom Mestu. ”Plavi” već mjesec i po dana treniraju i polako su počele da se slažu kockice za predstojeću sezonu.\nIako još nisu utanačeni svi detalji u igri, Igor Jovović ne krije zadovoljstvo onim što je urađeno u prethodnom periodu.\n"Zadovoljan sam angažovanjem, ali još nismo u potpunosti formirali ni napadački ni defanzivni set. Tek su nam se priključili reprezentativci, a to iziskuje određenu potrebu za pretumbacije u odnosu na period koji je iza nas. Međutim, s obzirom na energiju koju ulažu igrači, ali i stručni štab, mislim da smo na pravom putu", ističe šef struke crnogorskog šampiona.\nPoslije rane eliminacije Crne Gore sa Evropskog prvenstva u Sloveniji, “plavi” su se kompletirali ranije nego što se očekivalo.\n"Reprezentativci iza sebe imaju teške pripreme koje su trajale dva mjeseca i samo prvenstvo je bilo teško, igrale su se utakmice skoro svaki dan. Zbog toga smo procijenili da su Suad Šehović i Aleksa Popović u određenoj vrsti zamora, pa su odmah po priključenju dobili četiri dana slobodno, dok su Nikola Ivanović i Marko Popović već pet dana sa nama. Sigurno da će nam koristiti to što su se ranije priključili".\nIgrači Budućnost Volija iza sebe imaju osam odigranih kontrolnih mečeva, a za vikendi ih čekaju još dva.\n"Danas i sjutra igramo mečeve u Beogradu, a rivali su ruski Jenisej i Mega Vizura. Nakon toga ćemo iskoristi period da u “Morači” treniramo do turnira, koji igramo narednog petka i subote. To bi bilo to što se tiče kontrolnih mečeva".\nĐelil Akindele, posljednje pojačanje, radi dobro na treninzima, ali ga povrede onemogućava da radi maksimalno.\n"Akindele je posvećen treninzima, ali ima određenih problema sa zadnjom ložom, što ga često eliminiše iz treninga i rada punom snagom. On će putovati sa nama u Beograd, ali je pitanje koliko će biti u stanju da nam pomogne", zaključio je Jovović.\nKošarkaši Crne Gore žele podršku kao protiv Letonije: Karte u prodaji...


Kako se ponašate na fejsu i drugim društvenim mrežama\nNervirate li se kada neko kači selfije na fejsu po ceo dan, ili kada postuje slike svog obroka? I ko je tu luđi - Vi što nervirate ili eksibicionista koji ne broji da je nešta doživeo, ako nije slikao i okačio da svi vide?\nKako dočekati i ugostiti goste\nDecembar i Januar su meseci kada se često ide u goste, ali i kada gosti često dolaze i dugo ostaju. Poziv na ručak ili večeru, bilo u restoranu ili vašem domu, oduvek se smatrao najboljim načinom za učvršćivanje poslovnih, ljubavnih i prijateljskih veza.\nTags: saveti,\tishrana\nŠta Vaša tašta misli o Vama\nKako atrologija objašnjava to šta njegova ili njena mama misli o vama?\nTags: brak,\tveza\nAstrologija: Postoje momenti kod horoskopskih znakova koji otkrivaju interesovanje između dvoje ljudi i na prvi pogled zrače magnetnim privlačenjem, ova dva znaka to ne mogu sakriti i sasvim je izvesno da će biti zajedno.\nTags: ljubav,\tveza,\tŠkorpija,\tBik\nKokteli preporučeni za sve znake zodijaka\nKako Koji Znak Zodijaka Oprašta\nTEST ličnosti – Šta Vas motiviše da budete aktivni\nStrana 36 od 56


Očekujemo prvo mjesto pred domaćom publikom\nČetvrtak, 24. januar 2019. 13:00\nFutsal reprezentativci Bosne i Hercegovine će se sutra okupiti u Zenici i početi pripreme za turnir grupe F preliminarne runde kvalifikacija za Svjetsko prvenstvo 2020.\nNa spisku selektora Ive Kreze nalazi se 6 igrača iz prvoplasirane ekipe Premijer futsal lige BiH i aktuelnog prvaka države, Mostar SG Staklorada.\nJedan od njih je i Dejan Pavlović koji smatra da je naša selekcija favorit na turniru na kojem učestvuju još Škotska, Švajcarska i Turska:\n„Bili smo nositelji u žrijebu i to nije bilo bez razloga. Vjerujem da smo najkvalitetnija ekipa u grupi i da ćemo to pokazati na terenu. Prednost je i to što ćemo igrati pred domaćom publikom i ne želimo da iznevjerimo sve one koji dođu da nas podrže. Vjerovatno će susret sa Turskom u trećem kolu odlučivati ko će biti prvi u grupi, a očekujem da to budemo mi.“\nPavlović kaže da ekipa spremno dočekuje turnir:\n„Nakon završetka jesenjeg dijela takmičenja u Premijer ligi, skoro da i nismo imali pauzu jer smo svi učestvovali na kvalitetnim turnirima. Osim toga sa klubovima smo odradili pripreme i sigurno je da smo svi već u dobroj formi i spremni za takmičarske utakmice.“\nDvadesetsedmogodišnji reprezentativac ističe da bh. reprezentacija ima kvalitet:\n„Dugo smo zajedno, dobro se poznajemo i uz više okupljanja bili bismo još uigraniji. Smatram da je ovo dobra generacija igrača, da imamo kvalitet i da zaslužujemo da se nađemo na velikom takmičenju. To je naš cilj i tome ćemo težiti u narednom periodu.“\nFutsal reprezentativci će se okupiti sutra u Trening centru NS/FS BiH, a prvi trening će odraditi u Areni Zenica u 18:00 sati.


Pre Damirovog koncerta, od 20 časova, nastupiće Tamburaški orkestar „Neven“, Muzičke škole "Jovan Bandur" Panevo od rukovodstvom prof. Mihajla Jovića, kao i grupa Nit, koja izvodi tradicionalne pesme iz različitih krajeva sveta, pokušavajući da dočara izvorni melos ovih kultura uz ženski troglas.\n22. - 23. septembar 2016.\nDamir Imamović rođen je 1978. godine u Sarajevu (BiH). Iako se za muziku interesuje od detinjstva, potpuno joj se posvećuje tek nakon studija filozofije. 2004. godine zajedno sa Farah Tahirbegović radi na monografiji pesama svog dede i jednog od najuticajnijih pevača u istoriji sevdaha – Zaima Imamovića. Ta knjiga uvodi ga u sviet sevdaha, ali i profesionalnog bavljenja muzikom. Ubrzo počinje da gradi vlastiti repertoar nastupajući u BiH i inostranstvu.\nU aprilu 2010. izdaje prvi solo CD, „Gramofon”, kojim se kruniše uspešna serija solo nastupa. Solo repertoar Damir gradi neprestanim nastupima na najrazličitijim svetskim pozornicama: sarajevskom BKC-u, beogradskom „Kolarcu“, vašingtonskom „Kennedy“ centru, čikaškoj The Old Town School of Folk Music, i drugim. Drugi solo CD, „Svrzina kuća” (iTM, 2011), snimljen je u julu 2011. tokom četiri koncerta u istoimenom muzeju u Sarajevu.\nOd 2012. ponajviše nastupa u okviru mnogo hvaljenog Sevdah Takhta Damira Imamovića, zajedno sa Ivanom Mihajlovićem (el. bass) i Nenadom Kovačićem (perkusije). U oktobru 2012. izdaju prvi CD i kreću na turneju po Evropi.\nDamir 2015. godine potpisuje sa prestižnom izdavačkom kućom Glitterbeat Records i za njih izdaje novi album, „Dvojka”, koji se uz izvrsne međunarodne kritike pojavljuje 29. aprila 2016. Sevdah Takht Damira Imamovića izabran je za showcase koncert na festivalu WOMEX 2015. u Budimpešti.\nSevdah Damira Imamovića zasniva se na strastvenim istraživanjima tradicionalne muzike BiH. Susrećući se s majstorima sevdaha, muzičarima, pevačima i autorima ove umetničke forme, Imamović neprestano proširuje svoj repertoar i svojim interpretacijama stvara jedan poseban stil savremenog sevdaha. O emotivnoj strani ovog procesa rediteljka Marina Andree snimila je i dokumentarni film „Sevdah”, koji je na Sarajevo Film Festu 2009. godine osvojio Prvu nagradu publike. Njegova zanatska strana urodila je projektom po imenu „SevdahLab” – putujućom laboratorijom sevdaha u kojoj Damir izlaže istoriju i estetiku ove tradicionalne umetnosti.\nNastupaju: Damir Imamović (vokal i tambur), Ivana Đurić (violina), Ivan Mihajović (el. bas), Nenad Kovačić (perkusije).\nphoto by Amer Kapetanovic\nGrupa Nit izvodi tradicionalne pesme iz različitih krajeva sveta: sa Balkana, iz Rusije, Indije, Irske, Finske, Kazahstana, Azerbejdžana, Južne Amerike, iz arapskih zemalja, romske, vlaške melodije i još mnogo toga. Akustičnim instrumentima (gitara, tambura, violina, perkusije) pokušava da dočara izvorni melos ovih kultura uz ženski troglas. Takođe se bavi i autorskim radom, kao i specifičnom obradom poznatih pop pesama. U proteklih šest godina nastupi su bili brojni: svirke, koncerti i festivali širom Srbije, ali i gostovanja u televizijskim i radio emisijama. Naziv grupe simbolično predstavlja nit koja povezuje različite kulture i jezike, a takođe i članove benda dobrom energijom koju pre svega proizvodi ljubav prema muzici i težnja ka neprekidnoj potrazi za egzotičnim melodijama.\nČlanovi Niti su Ivana Munđa (vokal i tambura), Tamara Cakić (vokal i daire), Tamara Komatović (violina i vokal) i Vlada Krunić (gitara).\nViše o Tamburaškom orkestru „Neven”\nTamburaški orkestar „Neven” Muzičke škole „Jovan Bandur“ Pančevo je u protekle četiri godine pod rukovodstvom profesora Mihajla Jovića osvojao prve nagradu na Festivalu muzičkih škola i prve nagrade na Republičkom takmičenju u Beogradu, što ga čini najboljim tamburaškim orkestrom u Srbiji. Kroz ovaj orkestar je do sada prošlo nekoliko generacija učenika, od kojih su mnogi završili umetničke i druge fakultete, a neki su postali profesori muzike i vrhunski solisti. Pored klasične umetničke muzike orkestar neguje i tradicionalnu muziku Vojvodine i Srbije.


OPENS kao inspiracija omladinskih lidera - OPENS\n06 Nov/2018 Objavio Opens2019 AdminObjavljeno u Blog, Vesti\nDelegacija OPENS-a na Svetskom omladinskom forumu u Šarm El Šeiku\nOvih dana egipatski Šarm El Šeik je centralno mesto kada je reč o omladinskim temama. Naime, Svetski omladinski forum, tokom kog se tradicionalno održavaju brojne diplomatske diskusije, seminari i radionice, na kojim prisustvuju mladi iz celog sveta, sa pratećim društvenim, naučnim i kulturnim događajima, ove godine održava se od 3. do 6. novembra.\nIspred delegacije Novog Sada, uz člana Gradskog veća zaduženog za sport i omladinu Ognjena Cvjetićanina, je i koordinator OPENS-a Vukašin Grozdanović. Naime, OPENS je učestvovao na panelu „Osnaživanje mladih lidera“ čija je cilj bio da se predstave primeri dobre prakse uključivanja mladih u procese donošenja odluka.\n„Predstavili smo iskustva, ceo proces, šta planiramo da uradimo, šta su nam aktivnosti naredne godine, šta smo uradili do sada i kako je ceo proces izgledao, kako je uključivao mlade. Najviše je zapravo bilo reči o tome kako je naša ideja uključivanja mladih u procese donošenja odluka rezultirala time da smo postali Omladinska prestonica Evrope,“ objašnjava koordinator OPENS-a Vukašin Grozdanović.\nGlobalni izazovi nameću potrebu pune saradnje čitavog čovečanstva. Islamofobija, antisemitizam, rasizam i pokušaji revizije istorije 20. veka, danas tako prisutni u pojedinim delovima sveta, mogu se pobediti jedino saradnjom omladine i zato ovaj skup veoma značajan, a Svetski omladinski forum dokaz je da donosioci odluka veruju da su današnje mlade generacije najobrazovanije, digitalno pismene, da razumeju različitosti i zaslužuju da im se pruži prilika da taj svoj potencijal primene za opšte dobro, poručeno je na skupu.\n„Nama je jedan od zadataka bio da pošaljemo inspirativne poruke mladima i pokažemo im kako da se oni u svojim sredinama uključe u procese donošenja odluka. Ono što je bilo interesantno jeste da je nakon mog govora i lično predsednik Egipta, kao jednu od preporuka sa ovog samita, predložio da se krene u proces osnivanja afričke prestonice mladih, po uzoru na ono što je čuo od nas“, dodaje Grozdanović.\nSvetski omladinski forum okupio je veliki broj visokih svetskih zvaničnika, kao i omladinskih delegata. Na skupu učestvuje oko 3.500 mladih iz oko 160 zemalja, a forum se održava kao interaktivni dijalog između visokih državnih zvaničnika i omladinskih delegata, sa idejom slanja globalne poruke mira, jedinstva, prosperiteta i razvoja.\nViše o panelu možete saznati na ovom linku.


RTS :: Osmi pesnički konkurs Udruženja "Srpsko bugarsko prijateljstvo"\nVesti Osmi pesnički konkurs Udruženja "Srpsko bugarsko prijateljstvo"\npetak, 29. maj 2020, 10:18 -> 11:35\nOsmi pesnički konkurs Udruženja "Srpsko bugarsko prijateljstvo"\nUdruženje građana “Srpsko bugarsko prijateljstvo” organizuje osmi pesnički konkurs. Na dosadašnjih sedam, učešće je uzelo preko šest stotina pesnika iz više od dvadeset država.\nPravo učešća imaju svi koji pišu na srpskom (i srodnim jezicima) ili bugarskom jeziku, bez obzira na starosno doba i mesto prebivališta. Pravo učešća imaju pesnici amateri i pesnici sa objavljenim zbirkama, pod uslovom da pesme za konkurs nisu objavljivane, piše u saopštenju Udruženja.\nTema je slobodna, svaki kandidat može konkurisati sa najviše 5 pesama, a prijava se vrši isključivo putem e-maila: pesnicki.konkurs@gmail.com\nBiće štampani zbornici na srpskom i bugarskom jeziku, a dva autora će biti nagrađena putovanjem (autor na bugarskom u Srbiji, a autor na srpskom jeziku, ili srodnim, u Bugarskoj).\nO detaljima konkursa više na sajtu Udruženja srpskobugarskoprijateljstvo.org i na FB stranici Pesnički Konkurs, a traje do 26. jula 2020.\nUdruženje građana "Srpsko bugarsko prijateljstvo" je osnovano 2013. godine u Novom Sadu, a 2015. godine pod istim nazivom u Sofiji, u Bugarskoj. Udruženje je osnovano u cilju povezivanja dva naroda i žitelja dve države na kulturnom, sportskom, privrednom i turističkom planu. Promocije Udruženja su do sada organizovane u Novom Sadu, Beogradu, Nišu, Apatinu i Negotinu u Srbiji, kao i u Sofiji i Velikom Trnovu u Bugarskoj.\nU toku svog postojanja, Udruženje je organizovalo sedam pesničkih konkursa, uz učešće preko šest stotina pesnika iz više od dvadeset država. Zbornici sa pesničkih konkursa se štampaju na srpskom i bugarskom jeziku.\nOd prolećnog konkursa za 2021. godine planira se širenje na dečiji pesnički konkurs, sa ciljem da i deca osnovnoškolskog i srednjoškolskog uzrasta počnu da pišu i čitaju poeziju. U planu je i konkurs za kratke priče. Promocije pesničkih konkursa su do sada održavane u Novom Sadu, Beogradu, Nišu, Sofiji i Velikom Trnovu.\nUdruženje se bavi i izdavaštvom, organizacijom kulturnih i turističkih manifestacija, kao i humanitarnim aktivnostima.\nPosle pesnika, romanopisca i sportskog novinara Ljubenka Zvizdića i pokojnog Dragana Petrovića, za Predsednicu Udruženja u Srbiji je izabrana Nadežda Raleva iz Novog Sada. Predsednik Udruženja u Bugarskoj je od prvog dana Zoran Bajić Baja.


SAD | Headliner\nNema stajanja, nema čekanja, kotrljati se mora… Rolling Stones posle smrti Čarlija Votsa nastavljaju turneju po planu\nRolling Stones će ove jeseni nastaviti s planiranom turnejom po SAD, najavio je promoter benda usred žalosti širom sveta za bubnjarom Čarlijem Votsom, koji je preminuo u 80. godini ove sedmice. – Datumi turneje Rolling Stonesa ostaju prema planu – kaže promoter Concerts West u saopštenju, odgovarajući na mnoga pitanja …\n“Thriller” Majkla Džeksona postao drugi najprodavaniji album svih vremena u SAD… Da li znate ko je prvi?\nAlbum “Thriller” kralja popa Majkla Džeksona, objavljen 1982., godine postao je drugi najprodavaniji album svih vremena u SAD, i stigao do 34. platinastog tiraža. To znači da je 34 miliona primeraka albuma “Thriller” iz 1982. prodato samo u SAD, prema podacima koje je prikupila Recording Industry Association of America (RIAA). …\nUbica devojke Eštona Kučera osuđen na smrt… Holivudski trbosek i dalje tvrdi da je nevin\nMajkl Gargiulo, poznat kao “holivudski trbosek” koji je tokom dvehiljaditih godina silovao, a potom i ubio dve žene u Holivudu, osuđen je na smrtnu kaznu, javlja BBC. Uhapšen je i prvobitno osuđen na kaznu zatvora 2019.godine. Novo ročište bilo je zakazano za petak, 16. jul 2021. godine, kada je sud …\nOsmehom protiv zime, bojama protiv crnila… Poručuje Ida Prester novim video singlom “Sad”\nOvog proleća Ida Prester vam donosi novu pesmu – “Sad”, još jednu numeru inspirisanu ludim vremenom u kojem živimo, jer izgleda da je postalo najteže živeti u sadašnjem trenutku. Ida poziva na povratak u sadašnjost, odbacivanje fokusa sa svega što je negativno, jer je svaki trenutak dragocen i poseban. – …\nPesma “Bohemian Rhapsody” oborila još jedan rekord, Mej puca od ponosa: To je više od svih divljih snova koje smo sanjali…\nGitarista Queena Brajan Mej juče je s ponosom podelio vest da je pesma “Bohemian Rhapsody” postavila neverovatan rekord i njegov bend upisala u istoriju. U četvrtak je RIAA (Američko udruženje snimateljske industrije) certifikovalo “Bohemian Rhapsody” kao dijamantsku ploču. To znači da je kultna pesma do sada prodata u više od …


THE DOMAĆE: Provereno i 100% lokalno – AGRO VESTI by agronews.rs\nTHE DOMAĆE: Provereno i 100% lokalno\nHome agro danas THE DOMAĆE: Provereno i 100% lokalno\nFeb 4, 2021 | agro danas, fokus, Hrana, Prehrambena industrija, Proizvodi, Srbija, Tržište, Vesti\t|\n”The DOMAĆE” tim tehnologa i eksperata za hranu proverava i bira samo najkvalitetnije lokalne proizvode iz svih krajeva Srbije. U svoja dva prodajna objekta – na Vračaru i u Zemunu, ali i u online ponudi, imaju preko 400 autentičnih domaćih proizvoda proverenog kvaliteta\nKrajem prošle godine, na dve lokacije u Beogradu, na Vračaru i u Zemunu, otvorena su dva prodajna objekta originalnog naziva ”The DOMAĆE” sa autentičnom ponudom domaćih visokokvalitetnih prehrambenih proizvoda iz svih krajeva Srbije.\nNa rafovima posebno mesto zauzimaju proizvodi sa geografskim poreklom poput sremskih kobasica, pirotskog kačkavalja, zlatiborskog pršuta, ariljske maline, fruškogorskog meda.. Tu su i provereni organski proizvodi, vrhunska vina i rakije ali i inovativni proizvodi poput testenine sa prepeličjim jajima, voćnih namaza za sir i meso, crnih tartufa u voćnim namazima, i mnogi drugi slani i slatki delikatesi.\n”The DOMAĆE” tim tehnologa i eksperata za hranu proverava i bira samo najkvalitetnije lokalne proizvode iz svih krajeva Srbije. U svojoj ponudi imaju preko 400 domaćih proizvoda od oko 60 lokalnih proizvođača iz cele Srbije.\nTim eksperata predvodi direktorka Danijela Bardić Kustudić čija je ideja o pokretanju ovakvog biznisa usledila nakon višegodišnjeg rada u industriji hrane. ”Ideja je da se na jednom mestu nađu srpski proizvodi proverenog kvaliteta koji su nama predloženi od strane ”food” eksperata iz različitih oblasti. Za svaki proizvod rađena je analiza – provera da li se to što piše na deklaraciji nalazi i u samom proizvodu. Selektovana je prva tura, a naša su vrata i dalje otvorena za sve proizvođače domaćih kvalitetnih proizvoda”, kaže Danijela.\nPrema njenim rečima, ove dve radnje i online prodaja preko aplikacije Donesi, samo su uvertira za ono što u budućnosti možemo da očekujemo od ovog brenda. U planu je formiranje Food hub-a, kao važnog dela brenda ”The DOMAĆE”, mesto na kome će se proizvođači povezivati i dolaziti po savet ili usluge tehnologa i drugih stručnjaka, nešto poput konsaltinga za male, lokalne proizvođače.\nObe ”The DOMAĆE” prodavnice predstavljaju svojevrsne demo prostore, u kojima se lokalni proizvodi i kupuju i degustiraju. Na prezentacijama koje se održavaju svakog vikenda, pod parolom ”Upoznajte male brendove” kupci imaju priliku da probaju i saznaju nešto više o uspešnim malim proizvođačima kvalitetne hrane i njihovim novim proizvodima. Veliki degustacioni sto, upravo je svemu tome i namenjen i zauzima dobar deo prostora.\nTags: domaći proizvodigeografska oznaka poreklaprehrambena industrijathe domaćevisokokvalitetna hrana


Čurkin: NATO da se izvini zbog civilnih žrtava u Libiji\nRusija je zatražila da se NATO izvini zbog civilnih žrtava tokom prošlogodišnje pobune u Libiji i optužila je libijsku vladu za podršku centru za obuku sirijskih pobunjenika, na šta su SAD i Libija oštro reagovale.\nTaj verbalni sukob jedan je u nizu pokazatelja podele u međunarodnoj zajednici u odnosu prema događajima na Bliskom istoku, a posebno pobuni u Siriji.\nRusija i Kina optužile su NATO da je prekoračio svoj mandat u Savetu bezbednosti koji je taj savez ovlastio da zaštiti civile u Libiji tokom prošlogodišnje pobune, i oštro su se suprotstavile sličnoj akciji u Siriji.\nRuski ambasador u UN Vitalij Čurkin rekao je da je njegova zemlja dobila informacije da u Libiji postoji "centar za specijalnu obuku sirijskih revolucionara" koji funkcioniše uz podršku vlasti te zemlje.\nČurkin nije izneo detalje, već je izrazio zabrinutost zbog "nekontrolisanog širenja libijskog oružja u regionu" i rekao da obučavanje boraca za napad na sirijsku vladu podriva stabilnost na Bliskom istoku.\nOn je rekao da želi da te teme razmatra u prisustvu libijskog premijera Abdurahima el-Keiba, koji se neposredno pre toga obratio Savetu bezbednosti UN i govorio o izazovima sa kojima se Libija suočava posle 42-godišnje diktature režima Moamera Gadafija.\nOdgovarajući na Čurkinove optužbe, El-Keib je kazao da problem "koji se tiče krvi Libijaca ne bi smeo da bude meta političke propagande bilo koje zemlje protiv drugih država".\n"Nadam se da razlog za razmatranje ovog pitanja neće biti ometanje ili sprečavanje međunarodne zajednice da reaguje u drugim zemljama čiji narod vladari masakriraju i ubijaju", kazao je libijski premijer, jasno aludirajući na Siriju.


Modifikovana hrana moze da izazove sterilitet kod ljudi!\nRadio Šumadinac > Forum > STRUČNI FORUMI > Poljoprivreda > Modifikovana hrana moze da izazove sterilitet kod ljudi!\n27.10.2013 19:44 #1\n[COLOR="#FFFFFF"][/Narodni poslanik Ivan Karić iz Zelenih Srbije kaže za Kurir da su sve ove činjenice poznate, ali da ih političari i dalje smatraju nepouzdanim\nA kod nas hoće da je dozvole!\nGenetski modifikovana hrana utiče na plodnost kod muškaraca i žena, utvrđeno je na osnovu desetina istraživačkih radova širom sveta u kojima su proučavani efekti genetski modifikovanih organizama (GMO) na ljude i životinje.\nKako je saopštila Američka akademija za medicinu životne sredine, rađene su studije na životinjama, a u jednom izveštaju piše da su testisi životinja koje su hranjene genetski modifikovanom hranom promenili boju i da su iz normalne ružičaste prešli u „alarmantno plavu boju“. Osim toga, organizmi životinja koje su koristile čak minimalne količine GMO doživeli su ogromne promene, pokazala je DNK analiza.\nDaljim istraživanjem ustanovljeno je da mužjaci nisu jedini koji su podložni lošem uticaju GMO, već da je narušena i plodnost ženki koje su hranjene ovom hranom.\n- Ženke pacovi koje su hranjene genetski modifikovanom hranom dok su bile skotne imale su veliki broj prevremenih porođaja, veću smrtnost u nekoliko nedelja od rođenja, kao i izraženo niske težine rođenih beba - tvrde naučnici.\nNarodni poslanik Ivan Karić iz Zelenih Srbije kaže za Kurir da su sve ove činjenice poznate, ali da ih političari i dalje smatraju nepouzdanim.\n- Političari koji se zalažu za promet GMO tvrde da nema dovoljno pravih dokaza da je ta hrana štetna. Međutim, ne postoji nijedan podatak da GMO nema negativan uticaj - kaže Karić.\nIzvor - Kurir


Turska ne bira između Rusije i SAD-a\nM. K. 9. aprila 2017. 18:03\nTurski ministar spoljnih poslova Mevlut Čavušoglu izjavio je danas kako Turska nije u situaciji da bira između SAD i Rusije, već želi da uravnoteženo vodi odnose s obe zemlje.\nČavušoglu je tokom posete Antaliji izjavio kako podrška američkim napadima u Siriji ne znači da Turska „zauzima poziciju“ na relaciji između SAD-a i Rusije i dodao da Turska razvija odnose i s Rusijom i SAD i da im otvoreno ukazuje na greške koje čine, prenose Nezavisne.com pozivajući se na agenciju Anadolija.\nOn je podsetio da su snage odane režimu sirijskog predsednika Bašara el-Asada odgovorne za najstrašnije zločine u prethodnih više od šest godina sirijskog rata, i naveo kako su upravo te snage kršile prošle godine dogovoreno primirje, na šta je zvanična Ankara u više navrata upozoravala Rusiju i Iran kao garante poštovanja primirja sa strane sirijskog režima.\n„Nije učinjeno što je trebalo i režimske snage su nastavile da ubijaju ljude u Siriji. U poslednje vreme su neke zemlje, uključujući i SAD počele da govore kako narod Sirije treba da odluči o političkoj budućnosti Asada, što je njega dodatno ohrabrilo jer je krenuo u pohod kako bi uklonio sve druge strane sa sirijske scene i kako bi ostao jedini izbor“, kazao je Čavušoglu.\nPrema njegovim rečima, nije dovoljno izvesti jedan napad na položaje režimskih snaga, već treba pokrenuti konkretan proces političke tranzicije i odlaska režima sa scene u Siriji.\n„Političko rešenje je najbolje i mi nikada nismo ni govorili da je potrebno vojno rešenje, ali za dolazak tranzicijske vlade na mesto Asadovog režima celi svet mora izvršiti konkretan pritisak“, poručio je Čavušoglu.


RAMPA ZA KINU U SRBIJI: Počela medijska ofanziva protiv velikog partnera Srbije | WebTribune\nHome IZBOR RAMPA ZA KINU U SRBIJI: Počela medijska ofanziva protiv velikog partnera Srbije\nDaleko slabija Srbija možda deluje kao neočekivani partner u nastojanju Kine da ostvari značajniji uticaj na kontinentu, piše „Politiko“. Za Kinu investicije imaju, piše list, i ekonomski i politički značaj, jer strategija da je Balkan važan koridor na planiranoj pekinškoj ruti „Jedan pojas, jedan put“ obećava povećanje uticaja Kine na evropsku politiku. I to kakvog uticaja. Takvog da bi Kina, poput Rusije, brzo mogla da postane pretnja stabilnosti na Balkanu, zaključuje list.\nDakle, počela je neka vrsta medijske ofanzive protiv velikog partnera Srbije sa Dalekog istoka.\nNa pitanje Sputnjika da li takve napise uopšte komentarišu kineski mediji, dugogodišnji dopisnik iz Pekinga, koji je jedno vreme bio i deo tima naše ambasade u Kini, Zoran Đorđević, ističe da se to redovno prati.\nPosebno su, kaže, osetljivi kada se Pekingu pripisuje da, u okviru formata „16 plus jedan“ i saradnje sa zemljama istočne i centralne Evrope, želi da isključi EU. Kina se od toga brani konstatacijom da veliki broj tih 16 zemalja takođe pripada EU, a to znači da saradnja sa njima podrazumeva i jačanje saradnje sa celokupnom EU, napominje Đorđević.\nOn podseća da su i Kina i Rusija u više navrata jasno ponovile da imaju razumevanje za težnje onih zemalja Zapadnog Balkana koje još nisu pristupile EU da to i učine.\n„Više je nego jasno ko koči taj ulazak u EU, i to sigurno nisu ni Rusija ni Kina. A glasna i sve češća upozorenja Zapada da Kina može da okrene Balkan od EU su u stvari izgovor da se nađe drugi krivac za njihovo nefer postupanje na ovom prostoru“, kaže on.\nPo njegovom mišljenju, u pitanju je strah od konkurencije kineskih kompetentnih firmi koje su po kvalitetu ravne evropskim, a po ceni daleko jeftinije. „To tera Zapad na strah, i zato on upozorava na bauk Kine i Rusije“, kaže Đorđević.\nOn smatra pogrešnom ocenu da je Kini potrebna Srbija kao kapija za ulazak na evropsko tržište, objasnivši da je ona tu odavno prisutna.\n„EU očigledno smeta, napominje on, što Kina nesumnjivo pojačava svoje prisustvo ne samo na Balkanu, već i u okviru mehanizma 16+1. Time Zapadu umanjuje monopol, tera ga u oštru konkurenciju i delimično uskraćuje apsolutnu dominaciju EU u zemljama Istočne Evrope, od kojih su neke članice EU“, analizira Đorđević.\nUz to, dodaje on, niko ne brani EU da tim zemljama dodeljuje povoljne kredite i da gradi infrastrukturne projekte.\n„EU očigledno ne želi da investira, a i kada nešto investira, to se, za razliku od Kine, i političkim i ekonomskim pritiscima višestruko uslovljava“, ističe Đorđević za Sputnjik.\nManter je u svom tekstu otišao i korak dalje, upozorivši SAD da moraju ponovo da pojačaju svoje prisustvo na Balkanu. Nije se libio da prizna da „Vašington ima interese na Balkanu, a naročito u kosovskim oružanim snagama, koje vodi NATO“. Naglasio je, takođe, da je za „ljude na Balkanu jednako važno da imaju jasno i pravilno shvatanje posledica jačanja uticaja Kine, koja će biti aktivna u regionu u godinama koje dolaze“.\nNije doduše objasnio o kakvim je posledicama reč, ali sigurno nije mislio na ulaganja u novu, mahom putnu i energetsku infrastrukturu. Posledice američkog prisustva smo u Srbiji dobro upoznali upravo kroz razaranje iste s bezbedne visine.\nNišta manje nisu interesantna ni strahovanja Solane zato što je „kroz inicijativu ’Jedan pojas, jedan put‘ Kina pokazala zube, investirajući milione dolara u infrastrukturne projekte u Srbiji i drugim delovima regiona“. Zbog toga, smatra on, „Zapadni Balkan možda može da preispita svoju motivaciju da se uklopi u institucionalni model EU i pravila koja idu s njim“. Kao da je neko branio Briselu da investira u Balkan i da ga integriše u EU.\nI nije nam objasnio kako to Kina smeta u približavanju Balkana EU, a ne smeta samoj EU. Nekadašnji visoki predstavnik EU za spoljnu politiku i bezbednost je, izgleda, zaboravio da je Evropska unija najveći trgovinski partner Kine, a Kina drugi najveći EU, nakon SAD.\nNije Solana zanemario ni ruski uticaj. Pored svojih dugogodišnjih kulturoloških veza s Rusijom, Srbija zavisi od ruskih energetskih zaliha, kaže on, kao da Evropa ne zavisi od istih ruskih energenata.\nDodaje Solana i da Srbija zavisi od prava Rusije na veto u Savetu bezbednosti UN, kojim može da blokira prijem Kosova. Bolje da se ugrizao za jezik pre nego što je to napisao. Španija, čiji je bio šef diplomatije, brzo bi mogla da bude suočena sa istim problemom pošto Katalonija ostvari svoj naum i na referendumu izglasa otcepljenje. Za razliku od „Politika“, koji kritički priznaje da je prisustvo EU na Balkanu, kada je reč o pristupanju Uniji, u vidu šargarepe na kraju štapa, Solana je mišljenja da, uprkos svim kinesko-ruskim izazovima, EU „održava naklonost u odnosu na Zapadni Balkan“. I ne treba, kaže, da dozvoli da ti izazovi oslabe njenu celokupnu strategiju za proširenje.\nJedini je problem, kako je rekao, što lideri EU ne mogu da garantuju da će proces pridruživanja bloku biti brz i lak. A dok se to ne desi, Srbija i ostali na Zapadnom Balkanu treba valjda da žive od ljubavi. Naravno, prema EU. I da se manu tih zloćudnih kineskih investicija, ruskog gasa i rusko-kineskog veta za Kosovo.


ISTRAŽUJTE EGIPAT IZ SVOG DOMA · Kafenisanje.rs\nNaslovna Po Svetu ISTRAŽUJTE EGIPAT IZ SVOG DOMA\nProšle nedelje Google je dopunio svoju Street View bazu fotografijama iz Egipta i time omogućio posetiocima da obilaze najpoznatije destinacije iz svoje fotelje. Ova kolekcija sastoji se od virtuelnih obilazaka Velikih piramida u Gizi, nekropole Sakare, tvrđave Kait Bej, tvrđave u Kairu, koptske Crkve Presvete Bogorodice i drevnog grada Abu Mena.\nGoogle Street View pokrenut je 2007. godine i od tad je pokrio više od 11 miliona kilometara u više od 59 država, praveći desetine miliona fotografija atraktivnih destinacija širom sveta. Fotografije su prikupljane uz pomoć panoramskih kamera od 360 stepeni i 75 megapiksela koje se nalaze na vrhu Google automobila. Za potrebe snimanja Egipta i drugih teško dostupnih destinacija korišćeni su specijalni nosači u obliku ranca koje članovi tima nose dok pešače kroz date lokacije. Ovo je bilo neverovatno iskustvo za sve nas jer je oprema testirana na vrućini, ali i naš tim, rekao je Amita Khattri, program menadžer Google Street Viewa. Scene koje smo zabeležili spajaju se kasnije u panorame, a ovaj proces, koji obuhvata i zamagljivanje lica i registarskih tablica, može da traje od mesec dana do nekoliko meseci, u zavisnosti od oblasti koju smo fotografisali i uslova pod kojima su fotografije nastale, objasnio je Khattri.\nKrenite u obilazak Egipta\nPrethodni tekstMEGALAJA: NAJKIŠOVITIJA DRŽAVA NA PLANETI\nNaredni tekstGALEŠNJAK: OSTRVO LJUBAVI


Miličević: Obrazovanje treba da bude stub društva | Banjaluka.net\nMilan Miličević, načelnik opštine Teslić, rekao je da obrazovni sistem treba da bude stub svakog društva jer od njegove razvijenosti i snage zavisi i stepen razvijenosti same zemlje.\n“Nažalost, katastrofalno stanje u kojem se nalazi naše obrazovanje, ali i sistem u cjelini, uzrokovali su hiperprodukciju pojedinih kadrova, negativnu selekciju kadrova, narušavanje autoriteta nastavnika i kao najgore od svega potpuno beznađe mladih. Sve te anomalije na kraju uzrokuju odliv mozgova odnosno odlazak naših najboljih mladih ljudi na školovanje u inostranstvo gdje gubimo ”svježu krv” koja bi trebala da bude motor ozdravljenja Republike Srpske”, naveo je Miličević na svom Fejsbuk profilu.\nPrema njegovim riječima, Republika Srpska što prije mora da se posveti mladima, a političari treba da shvate da bez mladih, perspektivnih i obrazovanih ljudi nema napretka.\nOn je naglasio da najveći resurs svakog društva nisu ni autoputevi, ni fabrike, ni javne ustanove, već ljudi koji ih grade i čine.\n“Džaba nam sva pitka voda, rijeke, planine, šume i drugi potencjali ako nemamo ljude koji će njihovu prednost i kapacitet znati da iskoriste. Upravo zbog toga, fokus treba da bude na mladima i da se kompletna politika usmjeri na poboljšanje njihovog položaja u društvu, a prvi korak u toj namjeri je reforma obrazovanja”, kaže Miličević.\nOn smatra da se našem obrazovnom sistemu koji se, kako Miličević navodi, medicinskim rječnikom izraženo nalazi na aparatima treba udahnti novi duh, modernizovati ga, pojačati kriterijume ocjenjivanja u školama, vratititi autoritet nastavniku/profesoru, zaštititi ga, podsticati učenike/studente na usavršavanje i što je najbitnije, dati mladima nadu u neko novo, bolje sutra.\n“To su samo neki od preduslova koji su ključ da bi se naše društvo pokrenulo sa mrtve tačke. Za dobrobit sadašnjih, ali i budućih generacija”, rekao je Miličević.